open-index/open-wikipedia-markdown huggingface dataset:
യാക്കൂബ് ഖുറൈഷി

ഉത്തർപ്രദേശിൽ ബഹുജൻ സമാജ് പാർട്ടി നേതാവും ഉത്തർപ്രദേശ് സംസ്ഥാനത്തിലെ മുൻ കാബിനറ്റ് മന്ത്രിയുമാണ് **യാക്കൂബ് ഖുറൈഷി**. യു.പി.യു.ഡി.എഫിൽ നിന്ന് ബി.എസ്.പി.യിലും അവിടെ നിന്ന് രാഷ്ട്രീയ ലോക്ദളിലും പിന്നെ വീണ്ടും ബി.എസ്.പി.യിലേക്ക് തിരിച്ചുവന്നു. രണ്ട് തവണ ഹജ്ജ് & ന്യൂനപക്ഷ ക്ഷേമമന്ത്രിയായിട്ടുണ്ട്.

## ജീവിത രേഖ
മീററ്റിലാണ് ജനനം. ഇസ്ലാമിക വിശ്വാസിയും വിവാഹിതനുമാണ്.

## പാർട്ടി മാറ്റങ്ങൾ
2007 - ൽ യു.പി.യു.ഡി.എഫ്. സ്ഥാനാർത്ഥിയായി മീററ്റ് മണ്ഡലത്തിൽ നിന്ന് നിയമസഭയിലെത്തിയ യാക്കൂബ് പിന്നീട് ബി.എസ്.പി.യിൽ ചേർന്ന് പ്രവർത്തിച്ചു. 2012-ൽ ലെ തിരഞ്ഞെടുപ്പിൽ സീറ്റ് നൽകിയില്ല എന്ന കാരണത്താൽ, അദ്ദേഹം ബി.എസ്.പി.യിൽ നിന്ന് രാജിവെച്ച് രാഷ്ട്രീയ ലോക്‌ദളിൽ ചേർന്ന് പ്രവർത്തിച്ചു.

## തിരഞ്ഞെടുപ്പുകൾ
പല പ്രാവശ്യം മീററ്റിലെ അദ്ദേഹത്തിന്റെ വാർഡിലെ കൗൺസിലറായിട്ടുള്ള ഖുറൈഷി ഡപ്യൂട്ടി മേയറായും പ്രവർത്തിച്ചിട്ടുണ്ട്.

ഘാർകോഡ മണ്ഡലത്തിൽ ബി.ജെ.പി.യുടെ സ്ഥാനാർത്ഥിയെ തോല്പിച്ച് ഉത്തർപ്രദേശ് നിയമസഭയിലെത്തി.

മീററ്റ് മണ്ഡലത്തിൽ നിന്ന് ബി.ജെ.പിയുടെ തന്നെ ഡോ. ലക്ഷ്മികാന്ത് വാജ്‌പേയിയെ തോല്പിച്ച് വീണ്ടും നിയമസഭയിലെത്തി.

## വിവാദങ്ങൾ
2015 ജനുവരി 7 ന് പാരിസിലെ ഒരു മാധ്യമസ്ഥാപനത്തിൽ 12 പേർ കൊല്ലപ്പെട്ട തീവ്രവാദി ആക്രമണത്തെ ചൂണ്ടി മുഹമ്മദ് പ്രവാചകനെ നിന്ദിക്കുന്നവർ പാരീസിലെ കാർട്ടൂണിസ്റ്റിനെയും മാധ്യമപ്രവർത്തകരെയും പോലെ മരണത്തെ ക്ഷണിച്ച് വരുത്തുന്നവരാണെന്ന് പറഞ്ഞത് വിവാദമായി. ആക്രമണത്തിന് പിന്നിൽ പ്രവർത്തിച്ചവർക്ക് 51 കോടി രൂപ പാരിതോഷികം നൽകുമെന്നും ഖുറേഷി പറഞ്ഞു. 

2006ൽ പ്രവാചകനായ മുഹമ്മദ് നബിയുടെ വിവാദ കാർട്ടൂൺ വരച്ച ഡാനിഷുകാരനായ കാർട്ടൂണിസ്റ്റിനെ കൊലപ്പെടുത്തുന്നവർക്ക് 51 കോടി രൂപ നൽകാൻ തയ്യാറാണെന്ന് പറഞ്ഞതും വിവാദമായിരുന്നു. 

## അവലംബം

വർഗ്ഗം:മുൻ കേന്ദ്രമന്ത്രിമാർ
പുലിയണിപ്പാറ

ഏറണാകുളം ജില്ലയിലെ പെരുമ്പാവൂരിനു അടുത്തതായ്  പാണംകുഴി എന്ന സ്ഥലത്ത് സ്ഥിതി ചെയ്യുന്ന വിനോദസഞ്ചാര കേന്ദ്രം ആണ് പുലിയണിപ്പാറ. 300 ഏക്കറിൽ വ്യാപിച്ചുകിടക്കുന്ന ഈ പാറക്ക് റോഡ്നിരപ്പിൽനിന്ന് 200 അടിയിലേറെ ഉയരവുമുണ്ട്. പെരിയാറിൽ നിന്ന് ഒന്നരക്കിലോമീറ്റർ തെക്കുമാറിയാണ് പ്രകൃതിയുടെ ഈ ഉദ്യാനം. പാണിയേലി പോര് ഇവിടെനിന്ന് അഞ്ചു കിലോമീറ്റർ അകലെയാണ്. സർക്കാർ പുറമ്പോക്കുഭൂമിയായ ഈ പാറയുടെ ഉച്ചിയിൽ പുലിയണിപ്പാറ ഭഗവതിക്ഷേത്രവും സ്ഥിതിചെയ്യുന്നു.

## അവലംബം
ശീതളനാഥൻ

ജൈനമത വിശ്വാസപ്രകാരം 10-ആമത്തെ തീർത്ഥങ്കരനാണ് പുഷ്പദന്തൻ. ഇക്ഷ്വാകു വംശത്തിൽ ജനിച്ച ഇദ്ദേഹത്തിന്റെ പിതാവ് മഹാരാജാ ദൃഢരഥനും മാതാവ് നന്ദാറാണിയുമാണ്. മാഘമാസത്തിലെ കൃഷ്ണപക്ഷത്തിലെ 12ആം ദിനത്തിലാണ് ഇദ്ദേഹം ജനിച്ചത്.
## അവലംബം


വർഗ്ഗം:തീർത്ഥങ്കരന്മാർ
റാഫേൽ ലൊസാനോ ഹെമ്മർ

ഇലക്ട്രോണിക് ഉപകരണങ്ങളാൽ നിരവധി വിന്യാസങ്ങളൊരുക്കിയിട്ടുള്ള മെക്‌സിക്കൻ  കലാകാരനാണ് **റാഫേൽ ലൊസാനോ ഹെമ്മർ**(ജനനം : 1967). കാനഡയിലെ മോൺട്രെയാലിലും സ്പെയിനിലെ മാഡ്രിഡിലും കേന്ദ്രീകരിച്ച് പ്രവർത്തിക്കുന്നു. സർവൈലൻസ് പോലുള്ള അതിനൂതനസാങ്കേതിക വിദ്യകളെ അട്ടിമറിക്കുന്ന പൊതു
പ്രതിഷ്ഠാപനങ്ങളാണ് റഫായേൽ ലൊസാനോ - ഹെമ്മറിന്റെ കലാസൃഷ്ടികൾ. നമ്മുടെ കാലത്തെ നിർണ്ണയിക്കുന്ന വൈജ്ഞാനിക-സർവൈലൻസ് ശൃംഖലകളെ പ്രതിഫലിപ്പിക്കുന്നവയാണ് ഹെമ്മറിന്റെ സൃഷ്ടികൾ. കാഴ്ചക്കാരെ പങ്കാളികളാക്കുന്ന കലാസൃഷ്ടികളാണ് ഇവയിൽ പലതും.

## ജീവിതരേഖ
മെക്സിക്കോയിൽ ജനിച്ച റാഫേൽ ഭൗതിക രസതന്ത്രത്തിൽ ബിരുദം നേടി. 1985 ൽ കാനഡയിലേക്കു കുടിയേറി. രസതന്ത്രത്തിൽ ചില ഗവേഷണങ്ങളിൽ മുഴുകുകയും ജേണലുകളിൽ ശാസ്ത്ര ലേഖനങ്ങൾ പ്രസിദ്ധപ്പെടുത്തുകയും ചെയ്തെങ്കിലും പിന്നീട് കലാ പ്രവർത്തനങ്ങളിലേക്കു തിരിഞ്ഞു. ലോകത്തിന്റെ പല ഭാഗങ്ങളിൽ നിരവധി ഇലക്ട്രോണിക് പ്രതിഷ്ഠാപനങ്ങൾ സൃഷ്ടിച്ചു. കാഴ്ചക്കാരന് നിരന്തര സംവാദത്തിന്റെ അനന്ത സാദ്ധ്യതകളാണ് റാഫേലിന്റെ സൃഷ്ടികൾ നൽകുന്നത്. വൈവിദ്ധ്യമാർ ദൃശ്യ - ശ്രാവ്യ സാങ്കേതിക വിദ്യകൾ അദ്ദേഹം പ്രയോജനപ്പെടുത്തുന്നു. 
കവി ഒക്ടോവിയോ പാസിന്റെ  അർദ്ധസഹോദരന്റെ പുത്രനാണ്.

## കൊച്ചി-മുസിരിസ് ബിനാലെ 2014
ലഘുചിത്രം|റാഫേൽ ലൊസാനോ ഹെമ്മറിന്റെ 'പാൻ- ആൻതം' എന്ന വിന്യാസത്തിന്റെ ഒരു ഭാഗം
ഇദ്ദേഹത്തിന്റെ 'പാൻ- ആൻതം' എന്ന വിന്യാസം 2014 ലെ കൊച്ചി മുസിരിസ് ബിനലെയുടെ ഭാഗമായി ഡേവിഡ് ഹാളിൽ പ്രദർശിപ്പിച്ചിരുന്നു. പാൻ ആന്തെം (2014) ലോകരാഷ്ട്രങ്ങളുടെ  സൈനിക ചെലവുകളെ ആസ്പദമാക്കുന്ന ഒരു ശബ്ദസംവിധാനമാണിത്. ഒരു ചുമരിൽ നിരത്തി ഘടിപ്പിച്ചിരിക്കുന്ന സ്പീക്കറുകളിൽ നിന്നു രാജ്യങ്ങളുടെ ദേശീയഗാനങ്ങൾ കേൾക്കാം. കാഴ്ചക്കാരന്റെ സ്ഥാനമനുസരിച്ച് വ്യത്യസ്ത ദേശങ്ങളുടെ ദേശീയഗാനങ്ങൾ കേൾക്കാം. ദേശരാഷ്ട്രങ്ങളുടെ സൈനിക ചെലവുകളുടെ അടിസ്ഥാനത്തിലാണ് സ്പീക്കറുകൾ ക്രമീകരിച്ചിരിക്കുന്നത്. ഇടതുവശത്ത് സൈന്യങ്ങളേയില്ലാ  രാജ്യങ്ങളായ കോസ്റാറീക്ക, ഐസ് ലാന്റ്, അൻഡോറ എന്നിവയിൽ തുടങ്ങി വലതു വശത്ത് അമേരിക്ക വരെയെത്തുന്നു ഈ നിര.

## അവലംബം

## പുറം കണ്ണികൾ

*Rafael Lozano-Hemmer's website, includes videos, texts and images
*Website for the Mexican Pavilion at the 52nd Venice Biennale 
*A feature article about Rafael Lozano-Hemmer's text based work
*An Interview with Rafael Lozano-Hemmer at ARS Electronica by Randy Gladman
*OMR Gallery, Mexico City 
*bitforms gallery, New York
*Galerie Guy Bärtschi, Geneva 
*Vectorial Elevation, Relational Architecture 4
*Amodal Suspension, Relational Architecture 8 
*Rafael Lozano-Hemmer on re-title.com 
* Lozano-Hemmer discusses "Vectorial Elevation" on the PBS NewsHour 
*Jori Finkel of the L.A. Times interviews Lozano-Hemmer on his 'pulse' series
*Rafael Lozano-Hemmer interview: ‘An artwork is like a nightclub – only when the public come in do you know if it’s going to be a good party’

വർഗ്ഗം:മെക്സിക്കൻ കലാകാരന്മാർ
വർഗ്ഗം:1967-ൽ ജനിച്ചവർ
ശ്രേയാംസനാഥൻ

ജൈനമതത്തിലെ പതിനൊന്നാമത്തെ തീർത്ഥങ്കരനാണ് സുമതിനാഥൻ. മഹാരാജാവ് വിഷ്ണുരാജന്റെയും മഹാറാണി വിഷ്ണുദ്രിയുടെയും പുത്രനായായാണ് സുമതിനാഥൻ ജനിച്ചത്. ഫാൽഗുനമാസത്തിലെ കൃഷ്ണപക്ഷത്തിൽ 12-ആം ദിനമായിരുന്നു ഇദ്ദേഹത്തിന്റെ ജനനം. സാരാനാഥിനു സമീപമുള്ള സിംഹപുരിയിൽ വെച്ചാണ് ശ്രേയാംസനാഥൻ ജനിച്ചത്. 

## അവലംബം


വർഗ്ഗം:തീർത്ഥങ്കരന്മാർ
മൈക്കൽ ഹൂലെബെക്ക്

ഫ്രഞ്ച് നോവലിസ്റ്റും കവിയും ചലച്ചിത്ര സംവിധായകനുമാണ് **മൈക്കൽ ഹൂലെബെക്ക്**  (ജനനം : 26 ഫെബ്രുവരി 1956). പ്രേത നോവലുകളുടെ കർത്താവായ എച്ച്.പി. ലവ്ക്രാഫ്റ്റിന്റെ ജീവചരിത്രമെഴുതി. ഇദ്ദേഹത്തിന്റെ "സബ്മിഷൻ* എന്ന നോവൽ സമീപഭാവിയിൽ ഫ്രാൻസിൽ ഇസ്ലാമിക സർക്കാർ വരുമെന്ന സങ്കൽപ്പകഥ പറയുന്നതാണ്.
===നോവലുകൾ===
#*Extension du domaine de la lutte* (1994, trans. as *Whatever* by Paul Hammond, 1998)
#*Les Particules élémentaires* (1998, trans. as *Atomised* by [[Frank Wynne]], 2000; published in the US as *The Elementary Particles*)
#*Plateforme* (2001, trans. as *Platform* by [[Frank Wynne]], 2002)
#*La Possibilité d'une île* (2005, trans. as *The Possibility of an Island* by [[Gavin Bowd]], 2006)
#*La Carte et le Territoire*, Paris, Flammarion (2010, trans. as *The Map and the Territory*)
#*Soumission*, Flammarion, Paris (2015)
==വിമർശനങ്ങൾ==
തീവ്ര ഇസ്ലാമിക വിമർശകനായ് ഹൂലെബെക്കിന്റെ അഭിമുഖങ്ങൾ  ഇസ്ലാമിക വിരുദ്ധമായിയി ചിത്രീകരിക്കപ്പെട്ടിട്ടുണ്ട്. 

==അവലംബം==
<references/>
==പുറം കണ്ണികൾ==

*[http://www.houellebecq.info/ *'Fan club*']
*[http://prague.tv/articles/art-and-culture/books23 Holidays in the Sun] by Travis Jeppesen
*[http://books.guardian.co.uk/reviews/generalfiction/0,,1602811,00.html "A dog's life (poodles excepted)"] by Michael Worton, *The Guardian*, 29 October 2005
*[http://www.laweekly.com/ink/05/31/features-bernhard.php "L'Étranger in a Strange Land: Michel Houellebecq's Weekend in L.A."] by Brendan Bernhard, *LA Weekly*, June 2005
*[http://www.guardian.co.uk/weekend/story/0,3605,782337,00.html The man can't help it], In-depth interview, *The Guardian*, 31 August 2002.
* 
*[http://www.oxonianreview.org/wp/confused-extremes-platform-michel-houellebecq%E2%80%99s-follow-up-to-atomised/ 'Confused Extremes'] , review of *Atomised* in the *Oxonian Review*
*[http://www.houellebecq.info/revuefile/44_postmod.pdf An essay on Houellebecq and critical theory] 
*[http://www.metacritic.com/books/authors/houellebecqmichel/possibilityofanisland The Possibility of An Island]  Reviews & Scores at Metacritic.com
*[http://stalker.hautetfort.com/archive/2008/12/09/la-possibilite-d-une-ile-de-michel-houellebecq.html The Possibility of an Island] Review on Stalker.
*[http://www.oxonianreview.org/wp/the-pursuit-of-the-hole/ The Pursuit of the Hole] , review of *The Possibility of an Island* in the *Oxonian Review''
*Critical bibliography on Michel Houellebecq's works (Auteurs.contemporain.info)  
*Interview with Houellebecq's mother, regarding her own memoir
*Portrait Michel Houellebecq by Graphic Journalism 

വർഗ്ഗം:ഫ്രഞ്ച് നോവലെഴുത്തുകാർ
വർഗ്ഗം:1956-ൽ ജനിച്ചവർ
വർഗ്ഗം:ഫെബ്രുവരി 26-ന് ജനിച്ചവർ
ഷാർലി എബ്ദോ ആക്രമം (2015)

2015 ജനുവരി 07-ന് തോക്കുകളും റോക്കറ്റ് ലോഞ്ചറുകളുമായി മൂന്നംഗ തിവ്രവാദി സംഘം ഷാർലി എബ്ദോയുടെ ഓഫിസിലേക്ക് അതിക്രമിച്ചുകയറി നടത്തിയ വെടിവെപ്പിൽ 12 പേർ കൊല്ലപ്പെട്ടു. മുഖ്യ പത്രാധിപർ സ്റ്റീഫെൻ ചാർപോണിയർ, വാരികയുടെ കാർട്ടൂണിസ്റ്റുകളായ ജോർജ് വൊളിൻസ്കി, ഴാങ് കാബട്ട്, അക കാബു, ടിഗ്‌നസ് എന്നിവർ കൊല്ലപ്പെട്ടവരിൽ ഉൾപ്പെടുന്നു. പ്രവാചകനിന്ദയ്ക്കുള്ള പ്രതികാരമാണ് ആക്രമണമെന്ന് അക്രമികൾ പറഞ്ഞതായി ദൃക്‌സാക്ഷികൾ വെളിപ്പെടുത്തി. ആക്രമം നടത്തിയതിനു ശേഷം ആക്രമികൾ കാറിൽ രക്ഷപ്പെട്ടു.

## അവലംബം

വർഗ്ഗം:ഭീകരാക്രമണങ്ങൾ
വർഗ്ഗം:മത മൗലികവാദം
വർഗ്ഗം:ഇസ്ലാമിക തീവ്രവാദം
സ്റ്റെഫാൻ ചാർബോണർ

പ്രമുഖ ഫ്രഞ്ച് ഹാസ്യ വാരികയായ ഷാർലി എബ്ദോയുടെ എഡിറ്റർ ഇൻ ചീഫും കാർട്ടൂണിസ്റ്റുമായിരുന്നു **ചാർബ്** എന്നറിയപ്പെട്ടിരുന്ന **സ്റ്റെഫാൻ ചാർബോണർ**(21 ഓഗസ്റ്റ്  1967 – 7 ജനുവരി 2015) . 2015 ജനുവരി ഏഴിന് മധ്യ പാരീസിലുള്ള ഷാർലി എബ്ദോയുടെ ഓഫീസിന് നേർക്ക് നടന്ന വെടിവെയ്പിൽ  കൊല്ലപ്പെട്ടു.

## ജീവിതരേഖ

തീവ്ര ഇടതു പക്ഷ നിലപാടുകളുണ്ടായിരുന്ന സ്റ്റെഫാൻ ഇസ്ലാമിക് തീവ്രവാദത്തിന്റെ കടുത്ത വിമർശകനായിരുന്നു. പ്രവാചകനെ പത്രാധിപരായി ക്ഷണിച്ചുകൊണ്ട് അദ്ദേഹത്തിന്റെ ആക്ഷേപഹാസ്യരേഖാചിത്രം പുറംചട്ടയിൽ നൽകിയതിന് 2011 ൽ ഷാർലി എബ്ദോയുടെ ഓഫീസിനുനേരെ ബോംബാക്രമണമുണ്ടായി. ഇസ്ലാമിക് സ്റ്റേറ്റിന്റെ നേതാവായ അബുബക്കർ അൽ ബാഗ്ദാദിയുടെ കാർട്ടൂൺ വാരിക ട്വിറ്ററിൽ പ്രസിദ്ധീകരിച്ചതിനെത്തുടർന്നുള്ള ഭീഷണിമൂലം സ്റ്റെഫാന് പ്രത്യകം അംഗരക്ഷകരെ വെച്ചിരുന്നു.
## വിമർശനങ്ങൾ
തന്റെ നിലപാടുകൾക്കെതിരെ ഉയർന്ന വിമർശനങ്ങളെയും ഭീഷണികളെയും സ്റ്റെഫാൻ തള്ളിക്കളഞ്ഞിരുന്നു. 
എന്നായിരുന്നു  സ്റ്റെഫാൻ ചാർബോണറുടെ നിലപാട്.

## അവലംബം


വർഗ്ഗം:ഫ്രഞ്ച് കാർട്ടൂണിസ്റ്റുകൾ
വർഗ്ഗം:1967-ൽ ജനിച്ചവർ
വർഗ്ഗം:ഓഗസ്റ്റ് 21-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജനുവരി 7-ന് മരിച്ചവർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ഫ്രഞ്ച് പത്രപ്രവർത്തകർ
വർഗ്ഗം:കൊല ചെയ്യപ്പെട്ട മാധ്യമ പ്രവർത്തകർ
വാസുപൂജ്യൻ

ജൈനമതത്തിലെ പന്ത്രണ്ടാമത്തെ തീർത്ഥങ്കരനാണ് **വാസുപൂജ്യൻ**. ഇക്ഷ്വാകുവംശത്തിലെ മഹാരാജാവ് വാസുപൂജ്യന്റെയും മഹാറാണി ജയാദേവിയുടെയും പുത്രനാനായാണ് വാസുപൂജ്യൻ ജനിച്ചത്. ഫാൽഗുനമാസത്തിലെ കൃഷ്ണപക്ഷത്തിൽ 14-ആം ദിനമായിരുന്നു ഇദ്ദേഹത്തിന്റെ ജനനം. 

## അവലംബം


വർഗ്ഗം:അപൂർണ്ണ ജൈനമത ലേഖനങ്ങൾ‍
വിമലനാഥൻ

ജൈനമതത്തിലെ പതിമൂന്നാമത്തെ തീർത്ഥങ്കരനാണ് **വിമലനാഥൻ** .ഇക്ഷ്വാകുവംശത്തിലെ മഹാരാജാവ് കൃതവർമ്മന്റെയും മഹാറാണി ശ്യാമാദേവിയുടെയും പുത്രനാനായാണ് വിമലനാഥൻ ജനിച്ചത്. മാഘ മാസത്തിലെ ശുക്ലപക്ഷത്തിൽ 3-ആം ദിനമായിരുന്നു ഇദ്ദേഹത്തിന്റെ ജനനം.

## അവലംബം
മൈത്രിപാല സിരിസേന

2015 ജനുവരിയിൽ നടന്ന ശ്രീലങ്കൻ പ്രസിഡന്റ് തിരഞ്ഞെടുപ്പിൽ ശ്രീലങ്കയുടെ പ്രസിഡന്റായി തിരഞ്ഞെടുക്കപ്പെട്ട രഷ്ട്രിയ നേതാവാണ് **മൈത്രിപാല സിരിസേന**(, ), മുഴുവൻ പേര് **പല്ലേവാട്ടേ ഗമരലാലഗെ മൈത്രിപാല യാപ സിരിസേന** എന്നാണ്. 1951 സെപ്റ്റംബർ 3-ന് ജനിച്ചു. ശ്രീലങ്ക ഫ്രീഡം പാർട്ടിയുടെ നേതാവാണ്. ജയന്തി പുഷ്പകുമാരിയാണ് ഭാര്യ.

രജപക്സേ മന്ത്രിസഭയിൽ ആരോഗ്യമന്ത്രിയായിരുന്ന സിരിസേന ഭരണപക്ഷത്ത് നിന്ന് രാജിവെച്ച് പ്രതിപക്ഷ പാർട്ടികളോട് ചേർന്നാണ് 2015 ലെ തിരഞ്ഞെടുപ്പിൽ മൽസരിച്ച് രജപക്സേയെ തോല്പിച്ച് അധികാരത്തിലെത്തിയത്.

## അവലംബങ്ങൾ

## കുറിപ്പുകൾ

## ബാഹ്യ ലിങ്കുകൾ

*Directory of Members &nbsp;– Parliament of Sri Lanka

|-

|-

|-

വർഗ്ഗം:ശ്രീലങ്കൻ പ്രസിഡണ്ടുമാർ
വർഗ്ഗം:1951-ൽ ജനിച്ചവർ
കൈപ്പീരങ്കി

തീ ആയുധങ്ങളുടെ ആദ്യത്തെ രൂപമാണ്‌ **കൈപ്പീരങ്കികൾ** (). ഏറ്റവും പഴക്കമേറിയ നീക്കാവുന്നതും അതേസമയം ഏറ്റവും ലളിതമായതുമായ തീ ആയുധമാണ് ഇത്. ഇന്നത്തെ കൈത്തോക്കുകളുടെ പൂർവ്വികനായി ഇത് കണക്കാക്കപ്പെടുന്നു. കിഴക്കൻ ഏഷ്യയിൽ കൈപ്പീരങ്കികൾ വ്യാപകമായി ഉപയോഗിച്ചിരുന്നു. പിന്നീട് ഇതിന്റെ ഉപയോഗം യൂറോപിലെത്തുകയും 1520-കൾ വരെ നിലനില്ക്കുകയും ചെയ്തിരുന്നു

## '''അധികവായനയ്ക്ക്'''
പീരങ്കി

## '''ചിത്രസഞ്ചയം'''

File:Yuan chinese gun.jpg|യുവാൻ രാജവംശ (1271–1368)ക്കാലത്തെ കൈപീരങ്കി
File:HandBombardWesternEurope1380.jpg|പടിഞ്ഞാറൻ യൂറോപ്പിലെ കൈപ്പീരങ്കി(1380)


## അവലംബം
ക്രിസ്റ്റിൽ ആശാൻ തുണ്ടത്തിൽ

സിദ്ധവൈദ്യനും 'പാരമ്പര്യ സിദ്ധവൈദ്യ വിജ്ഞാനകോശ'ത്തിന്റെ രചയിതാവുമായിരുന്നു **പി. ക്രിസ്റ്റിൽ ആശാൻ തുണ്ടത്തിൽ**(മരണം 9 ജനുവരി 2015).
## ജീവിതരേഖ
മർമ്മ ചികിത്സാരംഗത്ത്  വളരെയേറെ സംഭാവനകൾ നൽകിയ ശ്രീ പൊന്നയ്യൻ ആശാന്റെ പുത്രനാണ് ക്രിസ്റ്റിൽ ആശാൻ. സിദ്ധവൈദ്യ ചികിത്സാസമ്പ്രദായത്തിലെ അഗസ്ത്യഗുരു പാരമ്പര്യം അവകാശപ്പെടുന്ന  ഗുരുകുലങ്ങളിലൊന്നായ കിടാരക്കുഴി ആശാന്റെ പിൻതലമുറക്കാരനാണ്.
സിദ്ധവൈദ്യ ചികിത്സയിലെ വളരെ വീര്യം കൂടിയ മരുന്നുകളായ കട്ടുകൾ, കലങ്ങുകൾ, രസമണി തുടങ്ങിവയുടെ നിർമ്മാണത്തിലും ആശാൻ വിദഗ്ദ്ധനായിരുന്നു. 
സിദ്ധവൈദ്യശാസ്ത്രത്തെക്കുറിച്ച് മലയാളത്തിൽ രണ്ടു വാല്യങ്ങളുള്ള 'പാരമ്പര്യ സിദ്ധവൈദ്യ വിജ്ഞാനകോശം' അദ്ദേഹം രൂപപ്പെടുത്തി.
## കൃതികൾ
*പാരമ്പര്യ സിദ്ധവൈദ്യ വിജ്ഞാനകോശം (ഏഴു വാല്യം)
## അവലംബം


വർഗ്ഗം:സിദ്ധ വൈദ്യന്മാർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജനുവരി 9-ന് മരിച്ചവർ
ഹഫ്സ (നോവലിസ്റ്റ്)

**ഹഫ്സ**  എന്ന തൂലികാനാമത്തിൽ അറിയപ്പെട്ടിരുന്ന  മലയാളത്തിലെ ഒരു നോവലിസ്റ്റും വിവർത്തകനുമായിരുന്നു കെ. മുഹമ്മദ് ഹാശിം.  1979 ൽ **മാ** എന്ന നോവലിനുള്ള അംഗീകാരമായി എം.പി. പോൾ അവാർഡ് ലഭിച്ചിട്ടുണ്ട്.  1949 കണ്ണൂർ സിറ്റിയിൽ ജനനം. അഗത്തി ദ്വീപിൽ പോസ്റ്റ് മാസ്റ്ററായി സേവനമനുഷ്ടിച്ചിട്ടുണ്ട്. ഏഴ് നോവലുകളും വിർത്തനങ്ങളും ലഘുഗ്രന്ഥങ്ങളും കഥകളും രചിച്ചിട്ടുണ്ട്. ആനുകാലികങ്ങളിൽ എഴുതാറുണ്ട്. 2015 ജനുവരി 10 ന് കോഴിക്കോട് വെച്ച് അന്തരിച്ചു.  അവസാനം എഴുതിയ നോവൽ അർബുദം ബാധിച്ച് കിടക്കവേ ആണ് ആരംഭിച്ചതും പൂർത്തിയാക്കിയതും. നിശ്ചയാദാർഢ്യവും സർഗശേഷിയും സമ്മേളിച്ച എഴുത്തുകാരനെന്ന് വിലയിരുത്തപ്പെട്ടു. . ചലച്ചിത്ര സംവിധായകനും തിരക്കഥാകൃത്തുമായ ഹർഷദ് മകനാണ്.

## രചനകൾ
* മാ - നോവൽ (ഡിസി ബുക്സ്_1979)
* സാരസ്വതം - നോവൽ
* ഒരു സ്വപന ജീവിയുടെ ആത്മകഥ- നോവൽ
* അക്രമം- നോവൽ
* സ്ത്രീക്കനൽ- നോവൽ
* ദാന്തൻ- നോവൽ
* ഒരു അതിസുന്ദരിയുടെ കഥ- നോവൽ (വിചാരം ബുക്സ്_2014)

## വിവർത്തനങ്ങൾ
* അഹ്മദ് ഖലീൽ - മറിയം ജമീല
* മുസ്ലിം സ്വഭാവം - മുഹമ്മദുൽ ഗസ്സാലി
* വഴിയടയാളങ്ങൾ- സയ്യിദ് ഖുതുബ്
* ഖുർആൻ ഒരു പെൺവായന - ആമിന വദൂദ്

## അവലംബം
വർഗ്ഗം:കേരളത്തിലെ എഴുത്തുകാർ
വർഗ്ഗം:മലയാളം വിവർത്തകർ
വർഗ്ഗം:മലയാളം നോവലെഴുത്തുകാർ
വർഗ്ഗം:2015-ൽ മരിച്ചവർ
വർഗ്ഗം:ജനുവരി 10-ന് മരിച്ചവർ
അഷ്‌റഫ് താമരശ്ശേരി

പ്രവാസി ഭാരതീയ സമ്മാനത്തിന് അർഹനായ പ്രവാസി വ്യവസായിയും സാമൂഹ്യ പ്രവർത്തകനുമാണ് **അഷ്‌റഫ് താമരശ്ശേരി** . ഗൾഫിൽനിന്ന് മൃതദേഹങ്ങൾ നാട്ടിലെത്തിക്കുന്നതിന് പ്രവാസികൾക്ക് അഷ്‌റഫ് ചെയ്യുന്ന സേവനങ്ങളാണ് പരിഗണിച്ചത്.
## ജീവിതരേഖ
കോഴിക്കോട് താമരശ്ശേരി ചുങ്കം സ്വദേശിയായ ഇദ്ദേഹം 16 വർഷമായി അജ്മാനിലാണ് പ്രവർത്തിക്കുന്നത്. യു.എ.ഇയിൽവെച്ച് മരണപ്പെട്ട രണ്ടായിത്തിലേറെ പ്രവാസികളുടെ മൃതദേഹം അഷ്റഫ് നാട്ടിലെത്തിച്ചിട്ടുണ്ട്. അഷ്റഫിൻെറ ജീവിതത്തെ കുറിച്ച് 'പരേതർക്കൊരാൾ' എന്ന പുസ്തകം പുറത്തിറങ്ങിയിരുന്നു.
## പുരസ്കാരങ്ങൾ
*പ്രവാസി ഭാരതീയ സമ്മാനം (2014)
## അവലംബം


വർഗ്ഗം:പ്രവാസി ഭാരതീയ സമ്മാനം നേടിയവർ
വർഗ്ഗം:കോഴിക്കോട് ജില്ലയിൽ ജനിച്ചവർ
ഫൊണോടോഗ്രാഫ്

സ്വനഗ്രാഹികളുടെ അറിയപ്പെടുന്ന ചരിത്രത്തിലെ ഏറ്റവും പഴയ ഒരു ഉപകരണമാണ് **ഫൊണാടോഗ്രാഫ്** (). പുകപുരട്ടിയ കടലാസുകളും ലോഹത്തകിടുകളും ഉപയോഗിച്ച് 1857-ൽ എഡ്വേർഡ് ലിയോൺ എന്ന ശാസ്ത്രജ്ഞനാണ് ഈ ഉപകരണം കണ്ടുപിടിക്കുകയും ശബ്ദം റെക്കോർഡു ചെയ്യുകയും ചെയ്തു. എന്നാൽ ഇത് തിരിച്ച് ശബ്ദമാക്കി കേൾപ്പിക്കാൻ കഴിവില്ലായിരുന്നു. 2008-ലാണ് ആധുനിക കമ്പ്യൂട്ടർ സാങ്കേതിക വിദ്യകൾ ഉപയോഗിച്ച് ഈ രേഖപ്പെടുത്തലുകളെ തിരിച്ച് ശബ്ദമാക്കി കേൾക്കാൻ സാധിച്ചത്.

## അവലംബങ്ങൾ
ദേവി അജിത്ത്

മലയാളത്തിലെ അറിയപ്പെടുന്ന ടെലിവിഷൻ അവതാരികയും, നർത്തകിയും അഭിനേത്രിയും ബിസിനസ്സുകാരിയുമാണ് ദേവി അജിത്ത്. ഇംഗ്ലീഷ്: Devi Ajith. സിനിമയിൽ എത്തുന്നതിനു മുന്നു പ്രമുഖ ടി.വി. പരിപാടികളുടെ അവതാരകയും വീഡീയോ ജോക്കിയുമായിരുന്നു ദേവി . പാട്ടുപെട്ടി എന്ന ഏഷ്യാനെറ്റ് പരമ്പരയുടെ അവതാരകയായിരുന്നു. രാഷ്ട്രീയ വൈരത്തിന് ഇരയായി കൊല്ലപ്പെട്ട ആർ.എം.പി. നേതാവ് ടി.പി. ചന്ദ്രശേഖരൻ ജീവിതം പ്രമേയമാക്കി നിർമിച്ച 'ടിപി 51' എന്ന സിനിമയിൽ ടി.പി.യുടെ ഭാര്യ കെ.കെ. രമയുടെ വേഷം ദേവിയാണ് ചെയ്തത്.  ട്രിവാൻഡ്രം ലോഡ്ജ് എന്ന സിനിമയിലെ അഭിനയം പ്രത്യേക ശ്രദ്ധ പിടിച്ചുപറ്റി. 
## ജീവിതരേഖ
തിരുവനന്തപുരത്താണ് ജനിച്ചത്. നിർമ്മല ഭവൻ സ്കൂളിൽ നിന്നും സ്കൂൾ വിദ്യാഭ്യാസം നേടിയ ശേഷം കേരള ലോ അക്കാദമിയിൽ നിന്ന് അഭിഭാഷക ബിരുധം കരസ്ഥമാക്കി. മതാപിതാക്കൾ രണ്ടു പേരും അദ്ധ്യാപകരായിരുന്നു. ടി.വി. പരിപാടി അവതരിപ്പിക്കുന്നതീനിടയിൽ ശ്യാമപ്രസാദിന്റെ മണൽ നഗരം എന്ന പരമ്പരയിൽ അഭിനയിക്കാൻ സാധിച്ചു.  
സിനിമാ നിർമാതാവായിരുന്ന അജിത്താണ് ദേവിയുടെ ഭർത്താവ്. ജയറാം നായകനായ ദി കാർ എന്ന ചിത്രത്തിന്റെ നിർമ്മാണവുമായി ബന്ധപ്പെട്ട ചെന്നൈയിൽ നിന്നുള്ള യാത്രയ്ക്കിടെ അപകടം സംഭവിച്ച് അജിത്ത് നിര്യാതനായി.  ഇവർക്ക് ഒരു മകളുണ്ട്, നന്ദന. അജിത്തിന്റെ മരണശേഷം കേണൽ എ.കെ. വാസുദേവൻ നായരുമായി രണ്ടാമത്തെ വിവാഹം നടന്നു. വാസുദേവന് ആദ്യഭാര്യയിൽ ദിവിജ എന്ന മകളുമുണ്ട്. ചെന്നൈയിലാണ് സ്ഥിരതാമസം.

## അഭിനയിച്ച സിനിമകൾ
## Filmography

## Television
### TV serials
* Manal Nagaram (DD Malayalam)
* Nakshatrangal Ariyate (DD Malayalam)
* Eeran Nilavu (Flowers TV)
* Kshanaprabhachanchalam (Amrita TV)
* Chackoyum Maryyum (Mazhavil Manorama)
* Varnappakittu (Surya TV)
* Aanpirannol (Amrita TV)
*Ammayariyathe ( Asianet)
*Panchagni (Flowers)
*Maangalyam (Zee Keralam)

### TV shows as a host
*Pattupetty (Asianet)
*Kalyan Cine Show (Asianet)
*Heartbeats (Asianet)
*Tele Quiz (Asianet)
*Super Hitukalude Katha (Asianet)
*Comedy Times (Surya TV)
*Where To?
*Devamrutham (Kaumudy TV)
*Onam Payasamela (Flowers TV)
*Ponnonanaalile Payasamela  (Kaumudy TV)

### TV shows as a guest
* Comedy Stars (Asianet)
* Annie's Kitchen (Amrita TV)
* I Personally (Kappa TV)
* Star Jam (Kappa TV)
* Run Baby Run (Asianet)
* Onnum Onnum Moonu (Mazhavil Manorama)
* Dream Drive (Kaumudy TV)
* On the Spot (One TV)
* Ivide Ingananu Bhai (Mazhavil Manorama)
* Comedy Super Nite (Flowers TV)
* Malayali Darbar (Amrita TV) - Panelist
* Smart Show (Flowers TV) - Participant
* Bold and Beautiful  (DD Malayalam)
* Day with a Star (Kaumudy TV)
* Parayam Nedam (Amrita TV) - Participant

## താല്പര്യങ്ങൾ
* യോഗ, ശാസ്ത്രീയ നൃത്തം
* ചെന്നൈയിൽ ഫാഷൻ ബ്യൂട്ടിക് ഡിസൈൻ ബിസിനസ് ചെയ്യുന്നു.

## അവലംബം

വർഗ്ഗം:മലയാള ടെലിവിഷൻ അവതാരകർ
പാരമ്പര്യ സിദ്ധവൈദ്യ വിജ്ഞാനകോശം

ലഘുചിത്രം|പാരമ്പര്യ സിദ്ധവൈദ്യ വിജ്ഞാനകോശം
പ്രാചീനമായ സിദ്ധവൈദ്യ ചികിത്സാസമ്പ്രദായ രീതികളെയും സിദ്ധവൈദ്യ ചികിത്സയിലെ വീര്യം കൂടിയ മരുന്നുകളുടെ നിർമ്മാണത്തെയും പരിചയപ്പെടുത്തുന്ന ഗ്രന്ഥ പരമ്പരയാണ് രണ്ടു വാല്യങ്ങളുള്ള  **പാരമ്പര്യ സിദ്ധവൈദ്യ വിജ്ഞാനകോശം**. ക്രിസ്റ്റിൽ ആശാനാണ് ഈ കൃതിയുടെ രചയിതാവ്. ചികിത്സാസമ്പ്രദായത്തിൽ  അഗസ്ത്യഗുരുവിന്റെ പാരമ്പര്യം അവകാശപ്പെടുന്ന,  ഗുരുകുലങ്ങളിലൊന്നായ കിടാരക്കുഴി ആശാന്റെ  ഗുരുകുലത്തിൽ സൂക്ഷിച്ചിരുന്ന അപൂർവകൃതികളും ഡയറിക്കുറിപ്പുകളും താളിയോലഗ്രന്ഥങ്ങളും മറ്റുമാണ് ഈ കൃതിയിലെ വിവരങ്ങളുടെ ഉറവിടം.
## ഒന്നാം വാല്യം
*സിദ്ധ മർമ്മ ചികിത്സ - ഉടൽ കൂറും ഉടൽ തൊഴിലും

## രണ്ടാം വാല്യം
*ഞരമ്പ് ശാസ്ത്രവും ചികിത്സയും
## അവലംബം


വർഗ്ഗം:മലയാള വിജ്ഞാനകോശങ്ങൾ
വർഗ്ഗം:വൈദ്യശാസ്ത്രത്തിന്റെ ചരിത്രം
ടിൻടിൻ

മൊട്ടത്തലയിലൊരു മുൻകുടുമയുമായി സാഹസികസഞ്ചാരം നടത്തുന്ന കാർട്ടൂൺ കഥാപാത്രമാണ് **ടിൻ ടിൻ**. ടിൻടിൻ കോമിക് ബുക്കുകളിലാണ് ഈ കഥാപാത്രം പ്രത്യക്ഷപ്പെട്ടിരുന്നത്. യൂറോപ്പിലെ ഏറ്റവും പ്രശസ്തമായ കോമിക് ബുക്കുകളിലൊന്നാണ്.
## ചരിത്രം

ജോർജെസ് റെമി(ഹെർഗെ) എന്ന കാർട്ടൂണിസ്റ്റാണ് ഈ കഥാപാത്രത്തിന്റെ രചയിതാവ്. 1929 ജനവരി 10 -ന് 'ലെ വെങ്ടിമെ സീക്കിൾ' എന്ന ബെൽജിയൻ പത്രത്തിന്റെ വാരാന്ത്യഹാസ്യപ്പതിപ്പായ 'ലെ പെറ്റിറ്റ് വിങ്ടിമ'യിലൂടെയാണ് സന്തതസഹചാരിയായ സ്‌നോവി എന്ന നായക്കുട്ടിയുമായി 'ടിൻ ടിൻ' സാഹസിക സഞ്ചാരം തുടങ്ങിയത്. 
## ജനപ്രീതി
1999-ൽ 'ലേ മൊൺഡെ' ദിനപത്രം നടത്തിയ സർവേയിൽ 20-ാം നൂറ്റാണ്ടിനെ സ്വാധീനിച്ച പുസ്തങ്ങളിൽ ടിൻ ടിൻ സാഹസികപരമ്പരയലെ അഞ്ചാം വാല്യമായ 'ദ ബ്ലൂ ലോട്ടസും' ഉൾപ്പെട്ടിരുന്നു.  23 കോടി ടിൻ ടിൻ കോമിക്കുകളുടെ പ്രതികൾ ലോകത്തെമ്പാടുമായി വിറ്റുപോയെന്നാണ് കണക്കുകൾ പറയുന്നത്.  70 ഭാഷകളിലേക്ക് ഈ കാർട്ടൂൺ കഥാപാത്ര കോമിക്കുകൾ മൊഴിമാറ്റം ചെയ്യപ്പെട്ടിട്ടുണ്ട്.
## അവലംബം

## അധിക വായനയ്ക്ക്

* 
* 
* 
* 

## പുറം കണ്ണികൾ
* 
* Tintinologist.org — Long-established English-language fan site.
* Egmont.co.uk  — Tintin books, UK
* Hachettebookgroup.com  — Tintin books, US

വർഗ്ഗം:കോമിൿ കഥാപാത്രങ്ങൾ
ധർമനാഥൻ

പതിനഞ്ചാമത്തെ ജൈനതീർത്ഥങ്കരനാണ് ധർമനാഥൻ.ഇക്ഷ്വാകുവംശത്തിലെ മഹാരാജാവ് ഭാനുവിന്റെയും മഹാറാണി സുവൃതയുടെയും പുത്രനാനായാണ് ധർമനാഥൻ ജനിച്ചത്. മാഘ മാസത്തിലെ ശുക്ലപക്ഷത്തിൽ 3-ആം ദിനമായിരുന്നു ഇദ്ദേഹത്തിന്റെ ജനനം. ഇന്നത്തെ ഉത്തർപ്രദേശിലെ രത്നപുരിയായിരുന്നു ഇദ്ദേഹത്തിന്റെ ജനനസ്ഥലം. 

## അവലംബം
ഷാമോസൂക്കസ്

അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന മുതല വർഗത്തിൽ പെട്ട  ജീവിയാണ് **ഷാമോസൂക്കസ്**. ഗോബി മരുഭൂമിയിൽ നിന്നാണ് ഇവയുടെ ഫോസ്സിൽ കണ്ടു കിട്ടിയത് . ഇവയുടെ ഒമ്പതിൽ പരം ഉപ വർഗ്ഗത്തെ ഇത് വരെ തിരിച്ചറിഞ്ഞിടുണ്ട്. 

## അവലംബം

വർഗ്ഗം:ക്രിറ്റേഷ്യസ് കാലത്തെ ഉരഗങ്ങൾ
വർഗ്ഗം:മുതലകൾ
ചെറിയ അൽപ്പം

പശ്ചിമഘട്ട മലനിരകളിൽ നിന്നും കണ്ടെത്തിയ പുതിയ ഇനം സസ്യമാണ് **ചെറിയ അൽപ്പം**. ***തോട്ടിയ അടിച്ചിൽ തൊട്ടിയാന*** എന്ന ശാസ്ത്രീയനാമത്തിലാണ് ഇത് അറിയപ്പെടുന്നത്. ആദിവാസികൾക്കിടയിലാണ് ഈ സസ്യം ചെറിയ അൽപം എന്നറിയപ്പെടുന്നത്. അടിച്ചിൽതൊട്ടി ആദിവാസി ഊരിനടുത്തു നിന്നും കണ്ടത്തിയതിനാൽ ഈ പേരിലാണ് സസ്യം അറിയപ്പെടുക. പൂയംകുട്ടി - ഇടമലയാർ വനമേഖലകളിൽ നിന്നാണ് മാല്യങ്കര എസ്.എൻ.എം. കോളേജ് ബോട്ടണി വിഭാഗം അസോസിയേറ്റ് പ്രൊഫസർ ഡോ. സി.എൻ. സുനിലിന്റെ നേതൃത്വത്തിലുള്ള സംഘം ഈ സസ്യത്തെ കണ്ടെത്തിയത്. ലണ്ടനിൽ നിന്ന് പ്രസിദ്ധീകരിക്കുന്ന വെബിയ: പ്ലാന്റ് ടാക്‌സോണമി ആൻഡ് ഫൈറ്റോജിയോഗ്രാഫി, അമേരിക്കയിലെ ടെക്‌സാസിൽ നിന്ന് പ്രസിദ്ധീകരിക്കുന്ന ജേണൽ ഓഫ് ദി ബൊട്ടാണിക്കൽ റിസർച്ച് ഇൻസ്റ്റിറ്റിയൂട്ട് ഓഫ് ടെക്‌സാസ് എന്നിവയുടെ 2014 ഡിസംബർ മാസത്തിലെ ജേണലുകളിൽ ഇതിന്റെ കൂടുതൽ വിവരങ്ങൾ പ്രസിദ്ധീകരിച്ചു. സസ്യം വളരെ കുറച്ച് മാത്രമേ പൂയംകുട്ടി ഇടമലയാർ വനമേഖലയിൽ നിലവിലുള്ളൂ. മഞ്ഞനിറത്തിലുള്ള സസ്യമാണിത്, ആദിവാസികൾക്കിടയിൽ പരമ്പരാഗതമായി പലതരം രോഗങ്ങൾക്കുള്ള പച്ചമരുന്നായി ഇത് ഉപയോഗിക്കുന്നു   

## അവലംബം

വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
വർഗ്ഗം:സസ്യങ്ങൾ
അനന്തനാഥൻ

ജൈനമതത്തിലെ പതിനാലാമത്തെ തീർത്ഥങ്കരനാണ് **അനന്തനാഥൻ**. ഇക്ഷ്വാകുവംശത്തിലെ മഹാരാജാവ്  സിംഹസേനന്റെയും മഹാറാണി സുയഷയുടെയും പുത്രനാനായാണ് അനന്തനാഥൻ ജനിച്ചത്. വൈശാഖ മാസത്തിലെ കൃഷ്ണപക്ഷത്തിൽ 13-ആം ദിനം അയോദ്ധ്യയിൽ വെച്ചായിരുന്നു ഇദ്ദേഹത്തിന്റെ ജനനം.

## അവലംബം
ശാന്തിനാഥൻ

പതിനാറാമത്തെ ജൈനതീർത്ഥങ്കരനാണ് **ശാന്തിനാഥൻ** .ഇക്ഷ്വാകുവംശത്തിലെ മഹാരാജാവ് വിശ്വസേനന്റെയും മഹാറാണി അചിരയുടെയും പുത്രനാനായാണ് ശാന്തിനാഥൻ ജനിച്ചത്. ജ്യേഷ്ഠ മാസത്തിലെ കൃഷ്ണപക്ഷത്തിൽ 13-ആം ദിനമായിരുന്നു ഇദ്ദേഹത്തിന്റെ ജനനം. ഇന്നത്തെ ഉത്തർപ്രദേശിലെ ഹസ്തിനപുരമാണ് ജനനസ്ഥലം. 

## അവലംബം


വർഗ്ഗം:തീർത്ഥങ്കരന്മാർ
കുംഥുനാഥൻ

പതിനേഴാമത്തെ ജൈനതീർത്ഥങ്കരനാണ് **കുംഥുനാഥൻ** (ഹിന്ദി: **कुंथुनाथ जी**). ഇക്ഷ്വാകുവംശത്തിലെ മഹാരാജാവ് സൂര്യന്റെയും മഹാറാണി ശ്രീദേവിയുടെയും പുത്രനായാണ് കുംഥുനാഥൻ ജനിച്ചത്. വൈശാഖ മാസത്തിലെ കൃഷ്ണപക്ഷത്തിൽ 14-ആം ദിനത്തിലായിരുന്നു ഇദ്ദേഹത്തിന്റെ ജനനം. ഇന്നത്തെ ഉത്തർപ്രദേശിലെ ഹസ്തിനപുരമാണ് ജനനസ്ഥലം.

## അവലംബം


വർഗ്ഗം:തീർത്ഥങ്കരന്മാർ
കെ.കെ. രമ

ആർ.എം.പി. പ്രവർത്തകയും പതിനഞ്ചാം കേരളനിയമസഭയിലെ പ്രതിനിധിയുമാണ് **കെ.കെ. രമ**. വടകര മണ്ഡലത്തിൽ നിന്നും ആർ.എം.പി. പ്രതിനിധിയായാണ് കെ.കെ. രമ കേരളനിയമസഭയിൽ അംഗമായത്. ടി.പി. ചന്ദ്രശേഖരന്റെ ഭാര്യ യാണ് 

## ജീവിത രേഖ
കെ.കെ. മാധവന്റെ മകളാണ്. എസ്.എഫ്.ഐ.യിലൂടെ രാഷ്ട്രീയത്തിൽ പ്രവർത്തിച്ച കെ.കെ. രമ വിവാഹത്തോടെ മുഖ്യധാര രാഷ്ട്രീയത്തിൽ നിന്ന് മാറി നിൽക്കുകയായിരുന്നു. 2012 മെയ് 4-ന് ഭർത്താവ് ടി.പി.ചന്ദ്രശേഖരൻ കൊല്ലപ്പെട്ടതിനുശേഷമാണ് കെ.കെ. രമ പൊതുസമൂഹത്തിൽ ചർച്ചയാകുന്നതും പതിയെ ആർ.എം.പി.യുടെ നേതാവായി രാഷ്ട്രീയത്തിൽ സജീവമാകുന്നതും. ഔദ്യോഗികമായി ഒരു ബാങ്ക് ജീവനക്കാരിയുമാണ്.

## അധികാരങ്ങൾ
* എസ്.എഫ്.ഐ.യുടെ സംസ്ഥാന വൈസ് പ്രസിഡന്റായിട്ടുണ്ട്. 
* എസ്.എഫ്.ഐ.യുടെ സെന്റ്രൽ കമ്മിറ്റി അംഗമായിട്ടുണ്ട്.

## അവലംബം

വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
കലകൾ (വിവക്ഷകൾ)

* കല - മനുഷ്യ സമൂഹത്തിന്റെ കഴിവ്
* കലകൾ (ജീവശാസ്ത്രം) - ശരീരത്തിലെ കോശങ്ങളുടെ കൂട്ടം.
* കല (ഏകകം) - ഏകകം.
കെ. രാജഗോപാൽ (ഭിഷഗ്വരൻ)

ആയുർവേദ ചികിത്സാ രംഗത്തെ പ്രമുഖ ഭിഷഗ്വരനായിരുന്നു **ഡോ. കെ. രാജഗോപാൽ** (17 നവംബർ 1932  - 10 ജനുവരി 2015).  നിരവധി റിസർച് ജേണലുകളുടെ എഡിറ്ററും ആയുർവേദ ലേഖനങ്ങളുടെ രചയിതാവുമാണ്.  കാൻസർ, രക്തജന്യരോഗങ്ങൾ എന്നിവയുടെ ചികിത്സയ്ക്ക് ആയുർവേദരീതികൾ വികസിപ്പിച്ചു. എയ്ഡ്‌സിന് മേധാക്ഷയ ചികിത്സ ഉതകുമെന്ന് അദ്ദേഹം നിരീക്ഷിച്ചിട്ടുണ്ട്. കരിംജീരകം ചേർന്ന കാൻസർ മരുന്ന് പരീക്ഷിച്ച അദ്ദേഹം സ്‌പോണ്ടിലൈറ്റിസിനും ഡിസ്‌ക് തകരാറുകൾക്കും പുതിയ ഔഷധക്കൂട്ടുകൾ വികസിപ്പിച്ചു. പത്മശ്രീ പുരസ്കാരം ലഭിച്ചിട്ടുണ്ട്.
## ജീവിതരേഖ
കിളികൊല്ലൂർ തോട്ടക്കാരൻ വൈദ്യന്മാരുടെ പരമ്പരയിൽപ്പെട്ട പദ്മനാഭൻ വൈദ്യർ മുത്തച്ഛനായിരുന്നു. മധ്യ തിരുവിതാംകൂറിലെ പേരുകേട്ട വൈദ്യനായിരുന്ന  എം.പി.കൃഷ്ണൻ വൈദ്യന്റയും  കല്യാണിക്കുട്ടി അമ്മയുടെയും മകനാണ്. 

തിരുവനന്തപുരം ആയുർവേദ മെഡിക്കൽ കോളജിലെ ആദ്യത്തെ ഒന്നാം റാങ്കുകാരനായിരുന്നു. 1955ൽ ഡോക്ടർ ഒാഫ് ആയുർവേദിക് മെഡിസിന്റെ ആദ്യബാച്ചിലാണ് അദ്ദേഹം ഒന്നാമനായത്.1961ൽ എംബിബിഎസും പാസായി. പിതാവിന്റെ പേരിലുള്ള കൊല്ലത്തെ എം.പി. കൃഷ്ണൻ വൈദ്യൻ ആയുർവേദ ആശുപത്രിയിൽ ഡോക്ടറായി. 1985ൽ ബനാറസ് നാഷനൽ അക്കാദമി ഓഫ് ഇന്ത്യൻ മെഡിസിൻ എഫ്.എ.ഐ.എം. ഫെലോഷിപ്പും 1999ൽ നാഷനൽ അക്കാദമി ഓഫ് ആയുർവേദ എഫ്.എൻ.എ.എ ഫെലോഷിപ്പും നൽകി.  അമല ആയുർവേദ ഹോസ്പിറ്റൽ ഓണററി റിസർച് ഡയറക്ടർ ആൻഡ് സ്പെഷൽ കൺസൽറ്റന്റ്, കോട്ടയ്ക്കൽ ആര്യവൈദ്യശാല ക്ളിനിക്കൽ ആൻഡ് ലിറ്റററി കൺസൽറ്റന്റ്, ആലുവ കേരള ആയുർവേദ ഫാർമസി ഡയറക്ടർ, ഷൊർണൂർ കെഎ സമാജം ആശുപത്രി ഉപദേശക സമിതി ബോർഡ് ചെയർമാൻ, ഡയറക്ടർ എന്നീ നിലകളിൽ സേവനമനുഷ്ഠിച്ചു.  25 വർഷം കേരള ആയുർവേദ മണ്ഡലത്തിന്റെ പ്രസിഡന്റായിരുന്നു.

സംസ്ഥാന പ്ലാനിങ് ബോർഡ് ആയുർവേദ -ഹോമിയോപ്പതി ടാക്‌സ് ഫോഴ്‌സ് ചെയർമാൻ, കേരള, എം.ജി., കാലിക്കറ്റ്, മദ്രാസ്, ഭാരതിയാർ സർവകലാശാലകളിൽ പരീക്ഷകൻ, ശ്രീശങ്കരാചാര്യ സർവകലാശാലയുടെ ഡീൻ, സെൻട്രൽ കൗൺസിൽ ഓഫ് ഇന്ത്യൻ മെഡിസിൻ അംഗം, തൃശ്ശൂർ അമല കാൻസർ സെന്ററിന്റെ ഡയറക്ടർ, കേരള ആയുർവേദ ഫാർമസിയുടെ രക്ഷാധികാരി തുടങ്ങി നിരവധി പദവികൾ വഹിച്ചു.

## കൃതികൾ
*പഞ്ചകർമ ചികിത്സാസാര സംഗ്രഹം 
## പുരസ്കാരങ്ങൾ
*പത്മശ്രീ 
*വൈദ്യവാചസ്പതി അവാർഡ് (1989),
*ബൃഹത്രയീരത്ന അവാർഡ് (1977)
*പതഞ്ജലി അവാർഡ് (2001)
*അഷ്ടാംഗരത്ന അവാർഡ് (2009)
## അവലംബങ്ങൾ

വർഗ്ഗം:കേരളത്തിലെ ഭിഷഗ്വരർ
വർഗ്ഗം:1932-ൽ ജനിച്ചവർ
വർഗ്ഗം:നവംബർ 17-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജനുവരി 10-ന് മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
അനീറ്റ എക്ബർഗ്

സ്വീഡനിൽ നിന്നുള്ള ഒരു അഭിനേത്രിയും, മോഡലുമായിരുന്നു കെഴ്സ്റ്റീൻ അനീറ്റ മറിയൻ എക്ബർഗ് എന്ന **അനീറ്റ എക്ബർഗ്** (29 സെപ്റ്റംബർ 1931 – 11 ജനുവരി 2015). ലാ ഡോൾഫ് വിറ്റ എന്ന ഫെഡറികോ ഫെല്ലിനിയുടെ ചലച്ചിത്രത്തിലൂടെയാണ് അനീറ്റ സിനിമാരംഗത്ത് പ്രശസ്തയായത്.

സ്വീഡനിലാണ് അനീറ്റ ജനിച്ചത്. 1951 ൽ സ്വീഡൻ സുന്ദരിയായി തിരഞ്ഞെടുക്കപ്പെട്ടു. സിനിമാ മോഹവുമായി അമേരിക്കയിലെത്തിയ ഇവർ വളരെ ചുരുങ്ങിയ കാലം കൊണ്ടു തന്നെ ഹോളിവുഡിലെ മാദകനടിയായി മാറി. ലാ ഡോൾഫ് വിറ്റ എന്ന സിനിമയിൽ റോമിലെ ട്രിവി ജലധാരയിൽ പകുതിമറച്ച മാറിടവുമായുള്ള അനീറ്റയുടെ ദൃശ്യം വളരെ പ്രശസ്തമാണ്.  2015 ജനുവരി 11 ന് രോഗപീഡകളാൽ അനീറ്റ തന്റെ 83ആമത്തെ വയസ്സിൽ അന്തരിച്ചു.

## അവലംബം

വർഗ്ഗം:1931-ൽ ജനിച്ചവർ
വർഗ്ഗം:സെപ്റ്റംബർ 29-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ജനുവരി 11-ന് മരിച്ചവർ
വർഗ്ഗം:ഹോളിവുഡ് ചലച്ചിത്ര നടിമാർ
എം.വി. ശ്രേയാംസ് കുമാർ

കേരളത്തിലെ മുൻ എം.എൽ.എ.യും മാതൃഭൂമി മാനേജിങ് ഡയറക്ടറുമാണ് എം.വി. ശ്രേയാംസ്കുമാർ.
## രാഷ്ട്രീയം
ലോക് താന്ത്രിക് ജനതാദൾ (എൽ.ജെ.ഡി) കേരള ഘടകം അധ്യക്ഷനാണ്. കൽപ്പറ്റ നിയോജകമണ്ഡലത്തെ പതിമൂന്നാം കേരള നിയമസഭയിൽ പ്രതിനിധീകരിച്ചു. 
2000 മുതൽ 2008 വരെ യുവജനതാദൾ സംസ്ഥാന ജനറൽ സെക്രട്ടറി ജനറൽ ആയി പ്രവർത്തിച്ചു. 2002 മുതൽ 2007 വരെ ജനതാദൾ (എസ്) വയനാട് ജില്ലാകമ്മിറ്റി പ്രസിഡന്റായി. സോഷ്യലിസ്റ്റ് ജനത പാർലമെന്ററി പാർട്ടി ലീഡർ എന്ന സ്ഥാനവും വഹിച്ചിട്ടുണ്ട്.ജനതാ ദൾ (യുണൈറ്റഡ്) സംസ്ഥാന വൈസ് പ്രസിഡന്റായിരുന്നു.2006-ൽ എൽ.ഡി.എഫ് മുന്നണിയുടെയും 2011-ൽ യു.ഡി.എഫ്. മുന്നണിയുടെയും ഭാഗമായാണ് എം.എൽ.എ. ആയത്.

2020 - ൽ എൽ.ഡി.എഫിന്റെ ഭാഗമായി രാജ്യസഭാംഗമായി തിരഞ്ഞെടുക്കപ്പെട്ടു.

## കുടുംബം
പ്രമുഖ സോഷ്യലിസ്റ്റും മുൻ കേന്ദ്രമന്ത്രിയും എഴുത്തുകാരനുമായിരുന്ന എം.പി. വീരേന്ദ്രകുമാർ ഇദ്ദേഹത്തിന്റെ പിതാവാണ്. മാതാവ്: ഉഷ.
ഭാര്യ: കവിത. മക്കൾ: മയൂര, ദേവിക, ഗായത്രി, കൃഷ്ണ ഋഷഭ്
## വിദ്യാഭ്യാസം
പ്രാഥമിക വിദ്യാഭ്യാസം കൽപ്പറ്റ എസ്.കെ.എം.ജെ. സ്കൂളിൽ. ലണ്ടനിൽ നിന്ന് ബിസിനസ് അഡ്മിനിസ്ട്രേഷനിൽ ബിരുദാനന്തര ബിരുദ ഡിപ്ലോമ നേടിയിട്ടുണ്ട്.
## മാദ്ധ്യമം
മാതൃഭൂമിയുടെ മാനേജിങ് ഡയറക്ടറാണ്. 2003-ൽ മാദ്ധ്യമപ്രവർത്തനത്തിനുള്ള ഉഗ്മ പുരസ്കാരം ലഭിച്ചു. മാതൃഭൂമി സീഡ് പദ്ധതിക്ക് നേതൃത്വം വഹിച്ചു.

## സാംസ്കാരികവും കായികവും
1990 മുതൽ 1994 വരെ വയനാട് ജില്ലാ ക്രിക്കറ്റ് അസോസിയേഷന്റെ വൈസ് പ്രസിഡന്റായിരുന്നു. 2000 മുതൽ 2004 വരെ കേരള ക്രിക്കറ്റ് അസോസിയേഷൻ അംഗമായും 1997 മുതൽ 2006 വരെ ജില്ലാ സ്പോർട്സ് കൗൺസിൽ വൈസ് പ്രസിഡന്റായും സേവനമനുഷ്ഠിച്ചു. കൃഷ്ണഗിരി ക്രിക്കറ്റ് സ്റ്റേഡിയം നിർമ്മാണത്തിന് പ്രധാന പങ്കുവഹിച്ചു.
ഫോട്ടോഗ്രാഫിയിലും യാത്രയിലും താത്പര്യമുള്ളയാളാണ് ശ്രേയാംസ്കുമാർ. മാതൃഭൂമി യാത്ര മാസികയിൽ സ്ഥിരമായി എഴുതാറുണ്ട്.
മാതൃഭൂമി ടെലിവിഷനുവേണ്ടി മേഘമൽഹാർ എന്ന സിനിമ നിർമിച്ചു.
## അവലംബം

വർഗ്ഗം:കേരളത്തിലെ രാഷ്ട്രീയപ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:1967-ൽ ജനിച്ചവർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
ഗോബിസോറസ്

കവചമുള്ള ദിനോസറുകളിൽ ഒന്നാണ്  **ഗോബിസോറസ്**. അങ്കയ്ലോസൗർ വിഭാഗത്തിൽ പെട്ട ഇവയുടെ ഫോസ്സിൽ കണ്ടുകിട്ടിയിട്ടുള്ളത് ചൈനയിൽ നിന്നുമാണ്. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്താണ്. വലിയ അങ്കയ്ലോസൗർകളിൽ ഒന്നായ ഇവയുടെ തലയോട്ടിക്ക് 46 സെ മീ നീളവും 45 സെ മീ വീതിയും ഉണ്ടായിരുന്നു. പേരിന്റെ അർഥം ഗോബി മരുഭൂമിയിലെ പല്ലി എന്നാണ്.

## അവലംബം

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:ഏഷ്യൻ ദിനോസറുകൾ
വർഗ്ഗം:അങ്കയ്ലോസൗറിഡ്
വി. കേശവേന്ദ്ര കുമാർ

കേരള കേഡറിൽ 2008-ൽ ഐ.എ.എസ്. നേടിയ വ്യക്തിയാണ് **കേശവേന്ദ്ര കുമാർ**.  

## ജീവിതരേഖ
ബീഹാറിലെ സീതാമർഹി ജില്ലയിലെ ഒരു സാധാരണ കുടുംബത്തിൽ 1985 ഡിസംബർ 31ന് ജനിച്ചു. കേശവേന്ദ്ര കുമാർ പത്താം ക്ലാസിനുശേഷം റെയിൽവേയിൽ വോക്കേഷണൽ കോഴ്സിന് (പ്ലസ് ടുവിന് തുല്യം) ചേർന്നു. ആ പഠനത്തിനുശേഷം റെയിൽവേയിൽ ബുക്കിംഗ് ക്ലർക്കായി ജോലിക്ക് ചേർന്ന കേശവേന്ദ്ര കുമാർ ഇഗ്നുവിൽ (IGNOU) വിദൂര വിദ്യാഭ്യാസ പദ്ധതി വഴി പഠനം തുടർന്നു. റെയിൽവേയിലെ ജോലിയും ഇഗ്നുവിലെ പഠനവും തുടരുന്ന സമയത്ത്, 2008-ൽ കേശവേന്ദ്ര കുമാർ, അദ്ദേഹത്തിന്റെ 22-മത് വയസിൽ ആദ്യ ശ്രമത്തിൽ തന്നെ ഐ.എ.എസ്. പരീക്ഷയിൽ 45-മത് റാങ്ക് കരസ്ഥമാക്കി. ഇഗ്നുവിന്റെ 27 വർഷത്തെ ചരിത്രത്തിൽ ആദ്യമായാണ് അവരുടെ ഒരു വിദ്യാർത്ഥി ഐ.എ.എസ്. പാസുകുന്നത്.  ആ വർഷത്തെ ഏറ്റവും പ്രായം കുറഞ്ഞ രണ്ടാമത്തെ വ്യക്തിയുമാണ്.

## ഔദ്യോഗിക ജീവിതം
* വയനാട് ജില്ലാ കളക്ടറായി സേവനം അനുഷ്ഠിക്കുന്നു.
* ഹയർസെക്കൻഡറി ഡയറക്ടറായി സേവനം അനുഷ്ഠിച്ചിട്ടുണ്ട്.

## കരി ഓയിൽ അഭിഷേകം
2012 ഫെബ്രുവരി 2-ന് തിരുവനന്തപുരത്ത് ഹയർസെക്കൻഡറി ഫീസ് വർധനവിനെതിരെ പ്രതിഷേധിച്ച കെ.എസ്.യു. പ്രവർത്തകർ ഹയർസെക്കൻഡറി ഡയറക്ടറുടെ ദേഹത്തേക്ക് കരി ഓയിൽ ഒഴിച്ചു. ഫീസ് വർധിപ്പിച്ച തീരുമാനം പിൻവലിക്കണമെന്നാവശ്യപ്പെട്ട് കെ.എസ്.യു. ജില്ലാ സെക്രട്ടറിയായ സിപ്പി നൂറുദ്ദീന്റെ നേതൃത്വത്തിൽ കുറച്ച് പ്രവർത്തകർ ഡയറക്ടറുമായി സംസാരിക്കാൻ ഓഫീസിലേക്ക് കയറുകയായിരുന്നു. ഡയറക്ടറുമായി ചർച്ച ചെയ്തുകൊണ്ടിരിക്കെ പ്രകോപിതരായ പ്രവർത്തകർ ഡയറക്ടറക്കു നേരെ കരി ഓയിൽ ഒഴിക്കുകയായിരുന്നു. പ്രവർത്തകരെ പൊലീസ് അറസ്റ്റ് ചെയ്തു നീക്കി. 

### കെ.എസ്.യു. പ്രതികരണം
ജില്ലാ നേതൃത്വം അറിയാതെയാണ് ഒരു വിഭാഗം പ്രാകൃത സമരം ചെയ്തതെന്ന് പറഞ്ഞ കെ.എസ്.യു. നേതാക്കൾ  കുറ്റക്കാർക്കെതിരെ കർശന നടപടി സ്വീകരിക്കുമെന്നും പറഞ്ഞു. ഈ സംഭവത്തിൽ തിരുവനന്തപുരം ജില്ലാ ജനറൽ സെക്രട്ടറി സിപ്പി നൂറുദ്ദീനെ കെ.എസ്.യു വിൽ നിന്ന് പുറത്താക്കുകയും ചെയ്തു.

### കേസിന്റെ നാൾ വഴി
# കേസന്വേഷിച്ചിരുന്ന അന്നത്തെ തമ്പാനൂർ സർക്കിൾ ഇൻസ്‌പെക്ടർ ഷീൻ തറയിൽ 2013 മാർച്ച് 13ന് കേസിന്റെ കുറ്റപത്രം കോടതിയിൽ സമർപ്പിച്ചിരുന്നു. പ്രതികളായ കെ.എസ്.യു. തിരുവനന്തപുരം ജില്ലാ ജനറൽ സെക്രട്ടറിയായിരുന്ന സിപ്പി നൂറുദ്ദീൻ, കെ.എസ്.യു. പ്രവർത്തകരായ അജിനാസ്, അൻസാർ, ഷമീം, ശ്രീലാൽ, വിഘ്‌നേശ്, ഷാനവാസ്, സാദിഖ് തുടങ്ങി എട്ടുപേരെ അറസ്റ്റ് ചെയ്തു.
# പൊതുമുതൽ നശിപ്പിച്ചതിനും മറ്റും 5.5 ലക്ഷം രൂപ കോടതിയിൽ കെട്ടിവച്ചതിനുശേഷം പ്രതികൾ ജാമ്യത്തിലിറങ്ങി. 
# കേസ് പിൻവലിക്കാൻ 2013 സപ്തംബർ 11ന് അന്നത്തെ ആഭ്യന്തരമന്ത്രി തിരുവഞ്ചൂർ രാധാകൃഷ്ണൻ ശുപാർശ ചെയ്തു. തൊട്ടടുത്തദിവസം മുഖ്യമന്ത്രി ഉമ്മൻചാണ്ടി ഈ ശുപാർശ അംഗീകരിച്ചു. സപ്തംബർ 26ന് കേസ് പിൻവലിച്ചുകൊണ്ട് സർക്കാർ വിജ്ഞാപനം പുറപ്പെടുവിച്ചു. സർക്കാർ കേസ് പിൻവലിക്കാനുള്ള അപേക്ഷ കോടതിയിൽ സമർപ്പിച്ചതിനെത്തുടർന്ന് 2014 ഡിസംബർ പത്തിന് കോടതി ഹിയറിങ് നടത്തി. കേസ് പിൻവലിക്കാനുള്ള സർക്കാർ തീരുമാനം വിവാദമായി.  പ്രധാന പ്രതികൾക്കെതിരെയുള്ള കേസ് നില നിർത്തി, വിദ്യാർഥികളുടെ രക്ഷാകർത്താക്കളുടെ അഭ്യർഥന മാനിച്ചാണ് കേസ് പിൻവലിക്കാൻ തീരുമാനിച്ചത്. ഇവരിൽ ചിലർ ആദ്യമായാണ് ഒരു കുറ്റകൃത്യത്തിൽ ഏർപ്പെട്ടത് എന്ന സാഹചര്യംകൂടി കണക്കിലെടുത്തു. ഇത് വിവാദമായ സാഹചര്യത്തിൽ കേസ് പിൻവലിക്കാനുള്ള തീരുമാനം വെണ്ടെന്നുവെക്കുകയാണെന്നും കേസ് തുടരുമെന്നും അദ്ദേഹം പറഞ്ഞു. 

## അവലംബം

വർഗ്ഗം:ഡിസംബർ 31-ന് ജനിച്ചവർ
വർഗ്ഗം:1985-ൽ ജനിച്ചവർ
വർഗ്ഗം:സംഭവങ്ങളുമായി ബന്ധപ്പെട്ടവരുടെ ജീവചരിത്രങ്ങൾ
സെഡൺ പാർക്ക്

ന്യൂസിലൻഡിലെ ഹാമിൽടണിലുള്ള ഒരു ക്രിക്കറ്റ് സ്റ്റേഡിയമാണ് **സെഡൺ പാർക്ക്**. മുൻ ന്യൂസീലൻഡ് പ്രധാനമന്ത്രി റിച്ചാർഡ് ജോൺ സെഡണോടുള്ള ആദരസൂചകമായാണു സ്റ്റേഡിയത്തിനു അദ്ദേഹത്തിന്റെ പേരു നൽകിയത്. ആഭ്യന്തര ക്രിക്കറ്റിൽ നോർത്തേൺ ഡിസ്റ്റ്രിക്റ്റ്സ് ടീമിന്റെ ഹോം ഗ്രൗണ്ടാണിത്.
2015 ക്രിക്കറ്റ് ലോകകപ്പിനും സെഡൺ പാർക്ക് വേദിയായിട്ടുണ്ട്.
## പുറത്തേക്കുള്ള കണ്ണികൾ

* Cricinfo entry
* CricketWeb entry 

വർഗ്ഗം: ക്രിക്കറ്റ് സ്റ്റേഡിയങ്ങൾ
വർഗ്ഗം:ന്യൂസീലൻഡിലെ ക്രിക്കറ്റ് സ്റ്റേഡിയങ്ങൾ
വർഗ്ഗം:2015 ക്രിക്കറ്റ് ലോകകപ്പ് വേദികൾ
നെൽസൺ, ന്യൂസിലൻഡ്

ന്യൂസിലന്റിലെ ദക്ഷിണ ദ്വീപിലുള്ള ഒരു നഗരമാണ് **നെൽസൺ**. 1841-ൽ സ്ഥാപിതമായ നെൽസൺ ന്യൂസിലൻഡിലെ രണ്ടാമത്തെയും ദക്ഷിണദ്വീപിലെ ഏറ്റവും പുരാതനവുമായ നഗരമാണ്..ഒരു ടൂറിസ്റ്റ് നഗരമാണ് നെൽസൺ. ഇവിടെ എല്ലാ വർഷവും നടക്കാറുള്ള കലാമേള (നെൽസൺ ആർട്സ് ഫെസ്റ്റിവൽ) പ്രസിദ്ധമാണ്. ടാസ്മാനിയൻ കടൽത്തീരത്തെ ഈ സുഖവാസകേന്ദ്രത്തിൽ അൻപതിനായിരത്തോളം പേർ താമസിക്കുന്നു.

=അവലംബം=

* A Complete Guide To Heraldry by A.C. Fox-Davies 1909.

## External links

*
* Historic images of Nelson from the collection of the Museum of New Zealand Te Papa Tongarewa 
* Nelson City Council
* Nelson Business Directory 
* Nelson Tasman Tourism 
* Nelson history stories and resources 
* Victory Village  community in Nelson

വർഗ്ഗം:ന്യൂസീലൻഡ്
വർഗ്ഗം:ന്യൂസീലൻഡിലെ പട്ടണങ്ങൾ
ഹൊബാർട്ട്

ഓസ്ട്രേലിയയിലെ ഏറ്റവും ചെറിയ  സംസ്ഥാനവും പ്രധാന ദ്വീപായ ടാസ്മേനിയയുടെ  തലസ്ഥാനവുമാണ് **ഹൊബാർട്ട്** . ഓസ്ട്രേലിയയിലെ പ്രധാന നഗരങ്ങളിലൊന്നായ ഹൊബാർട്ട് ഒരു ടൂറിസ്റ്റ് കേന്ദ്രം കൂടിയാണ്. ഏകദേശം രണ്ടര ലക്ഷം ആളുകൾ താമസിക്കുന്ന ഹൊബാർട്ട് അന്റാർട്ടിക്കൻ പര്യവേക്ഷകരുടെ ഒരു പ്രധാന ഇടത്താവളം കൂടിയാണ്. ഡെർവെന്റ് നദി കടലിൽ പതിക്കുന്നത് ഹൊബാർട്ട് തുറമുഖത്തുവെച്ചാണ്. ലോകത്തെ രണ്ടാമത് ഏറ്റവും ആഴമേറിയ പ്രകൃതിദത്ത തുറമുഖമാണിത്.
## അവലംബം

## പുറത്തേക്കുള്ള കണ്ണികൾ

* Hobart City Council
* Watch historical footage of Hobart, Launceston and the rest of Tasmania  from the National Film and Sound Archive of Australia's collection.
* Images of the city from Rose Bay High School Live from the School 
* Satellite image from Google Maps
* Street map from Whereis.com 
* Guide to Hobart – Hobart Guide 
* Hobart  - Tourism Australia

വർഗ്ഗം:ഓസ്ട്രേലിയയിലെ നഗരങ്ങൾ
വർഗ്ഗം:ഓഷ്യാനിയയിലെ പട്ടണങ്ങൾ
വർഗ്ഗം:ടാസ്മേനിയ
ബ്രിസ്ബെയ്ൻ

ഓസ്ട്രേലിയയിലെ ക്യൂൻസ്ലാന്റ് പ്രവിശ്യയുടെ തലസ്ഥാനവും രാജ്യത്തെതന്നെ ഏറ്റവും പ്രധാനപ്പെട്ട നഗരങ്ങളിലൊന്നുമാണ് **ബ്രിസ്ബെയ്ൻ**. ഒരു ആഗോള നഗരമാണിത്. ബ്രിസ്ബെയ്ൻ നദീതീരത്ത് സ്ഥിതി ചെയ്യുന്നതിനാലാണ് നഗരത്തിന് ആ പേർ ലഭിച്ചത്. രാജ്യത്തെ പുരാതനനഗരങ്ങളിലൊന്നാണ് ബ്രിസ്ബെയ്ൻ.ഏകദേശം 23 ലക്ഷത്തോളം ആളുകൾ ഈ നഗരത്തിൽ താമസിക്കുന്നു.1982 ലെ കോമൺവെൽത്ത് ഗെയിംസ്,2014ലെ ജി 20 ഉച്ചകോടി എന്നിവയ്ക്കും ബ്രിസ്ബെയ്ൻ ആതിഥേയത്വം വഹിച്ചിട്ടുണ്ട് .
## അവലംബം

## പുറത്തേക്കുള്ള കണ്ണികൾ

* City of Brisbane
* Official tourism website of Brisbane
* Historical footage of Brisbane and Southern Queensland 

വർഗ്ഗം:ഓസ്ട്രേലിയയിലെ നഗരങ്ങൾ
വർഗ്ഗം:കോമൺ‌വെൽത്ത് മത്സരങ്ങൾക്ക് ആതിഥ്യം വഹിച്ച നഗരങ്ങൾ
വെസ്റ്റ്പാക്ക് സ്റ്റേഡിയം

ന്യൂസിലൻഡിലെ വെല്ലിങ്ടണിൽ സ്ഥിതി ചെയ്യുന്ന ഒരു സ്പോർട്സ് സ്റ്റേഡിയമാണ് *സ്കൈ സ്റ്റേഡിയം* എന്നറിയപ്പെടുന്ന **വെല്ലിങ്ടൺ റീജിയണൽ സ്റ്റേഡിയം **.ന്യൂസിലൻഡിലെ പ്രശസ്ത നിർമ്മാണക്കമ്പനിയായ ഫ്ലെക്ചർ കൺസ്ട്രക്ഷൻസാണ് ഈ സ്റ്റേഡിയത്തിന്റെ നിർമാതാക്കൾ. രൂപകൽപ്പനയിലെ വ്യത്യസ്തത മൂലം* കേക്ക് ടിൻ* എന്നാണ് പ്രാദേശികവാസികൾക്കിടയിൽ ഈ സ്റ്റേഡിയം അറിയപ്പെടുന്നത്. റഗ്ബി, ക്രിക്കറ്റ്, ഫുട്ബോൾ മുതലായ കായിക വിനോദങ്ങൾ ഇവിടെ നടക്കാറുണ്ട്. 2011 റഗ്ബി ലോകകപ്പിനു വേദിയായ ഈ സ്റ്റേഡിയം 2015 ൽ നടക്കുന്ന ക്രിക്കറ്റ് ലോകകപ്പിനും അണ്ടർ 20 ഫുട്ബോൾ ലോകകപ്പിനും വേദിയായിട്ടുണ്ട്.

## ചിത്രശാല


File:Westpac Stadium Cricket luving Crowd.jpg|വെസ്റ്റ്പാക്ക് സ്റ്റേഡിയത്തിൽ  ന്യൂസിലൻഡും വെസ്റ്റിൻഡീസും തമ്മിൽ 2009 ൽ നടന്ന ഏകദിന ക്രിക്കറ്റ് മൽസരം
File:Westpac Stadium Crowd.jpg|വെസ്റ്റ്പാക്ക് സ്റ്റേഡിയത്തിൽ നടന്ന ത്രിരാഷ്ട്ര റഗ്ബി മൽസരം
File:WestpacStadium02.jpg|പ്രവേശന കവാടം
File:westpacnight.jpg|വെസ്റ്റ്പാക്ക് സ്റ്റേഡിയം


## അവലംബം

## പുറത്തേക്കുള്ള കണ്ണികൾ

*Official website
*Cricinfo Westpac Stadium page

വർഗ്ഗം:ന്യൂസീലൻഡിലെ ക്രിക്കറ്റ് സ്റ്റേഡിയങ്ങൾ
വർഗ്ഗം:സ്റ്റേഡിയങ്ങൾ
വർഗ്ഗം:2015 ക്രിക്കറ്റ് ലോകകപ്പ് വേദികൾ
അരനാഥൻ

പതിനെട്ടാമത്തെ ജൈനതീർത്ഥങ്കരനാണ് **അരനാഥൻ** (ഹിന്ദി: **अरनाथ जी**). ഇക്ഷ്വാകുവംശത്തിലെ മഹാരാജാവ് സുഗർശനന്റെയും മഹാറാണി മിത്രാദേവിയുടെയും പുത്രനാനായാണ് അരനാഥൻ ജനിച്ചത്. ഇന്നത്തെ ഉത്തർപ്രദേശിലെ ഹസ്തിനപുരമാണ് ജനനസ്ഥലം. 

## അവലംബം


വർഗ്ഗം:തീർത്ഥങ്കരന്മാർ
മല്ലിനാഥൻ

പത്തൊമ്പതാമത്തെ ജൈനതീർത്ഥങ്കരനാണ് **മല്ലിനാഥൻ** (ഹിന്ദി:**मल्लिनाथ जी**).ഇക്ഷ്വാകുവംശത്തിലെ മഹാരാജാവ് കുംഭന്റെയും മഹാറാണി പ്രഭാവതിയുടെയും പുത്രനാനായാണ് കുംഥുനാഥൻ ജനിച്ചത്. മിഥിലയാണ് ഇദ്ദേഹത്തിന്റെ ജനനസ്ഥലം.

## അവലംബം


വർഗ്ഗം:തീർത്ഥങ്കരന്മാർ
അന്താരാഷ്ട്ര ഹോക്കി സ്റ്റേഡിയം, കൊല്ലം

കൊല്ലം നഗരത്തിൽ നിർമ്മാണത്തിൽ ഒരു ഹോക്കി സ്റ്റേഡിയമാണു് **അന്താരാഷ്ട്ര ആസ്ട്രോ ടർഫ് ഹോക്കി സ്റ്റേഡിയം**. ഇത്തരത്തിലുള്ള സംസ്ഥാനത്തെ ആദ്യ സംരംഭമാണിത്. ന്യൂ ഡൽഹി , ബാംഗ്ലൂർ , പട്യാല, റാഞ്ചി എന്നിവിടങ്ങളിലാണ് ഇന്ത്യയിൽ മറ്റ് ആസ്ട്രോ ടർഫ് സ്റ്റേഡിയങ്ങളുള്ളത്. 2015ലെ ദേശീയ ഗയിംസിൽ ഹോക്കി ഇനങ്ങൾ നറ്റക്കുന്നത് ഇവിടെയാണ്. 3.8 കോടിയാണ് ഇതിന്റെ ചെലവ്. 9250 ചതുരശ്ര മീറ്റർ ഭാഗത്താണ് പുൽത്തകിടി വയ്ക്കുന്നത്.  101.4 മീറ്റർ നീളത്തിലും 64.08 മീറ്റർ വീതിയിലുമാണ് മത്സരഗ്രൗണ്ടിൻെറ നിർമ്മാണം. 53.05 മീറ്റർ നീളവും 50.07 മീറ്റർ വീതിയുമാണ് പരിശീലന മൈതാനത്തിനുള്ളത്. 24,000 ചതുരശ്ര അടി വിസ്തീർണമാണ് പ്രധാന ബ്ളോക്കിനുള്ളത്. 4791 ചതുരശ്ര അടിയിലുള്ള അനുബന്ധ കെട്ടിടവും സ്റ്റേഡിയത്തിലുണ്ട്.

നിർമ്മാണത്തിൽ വൻ ക്രമക്കേടുണ്ടെന്ന ആരോപണം ഉയർന്ന പശ്ചാത്തലത്തിൽ ദേശീയ ഗെയിംസ് വിജിലൻസ് വിഭാഗം നേരത്തെ സ്റ്റേഡിയത്തിൽ പരിശോധന നടത്തിയിരുന്നു. പരിശോധനയിൽ ക്രമക്കേട് കണ്ടെത്തിയിരുന്നു.

## വലിപ്പം
* മുഴുവൻ സ്ഥലം- 1.86 Hectare
* സ്റ്റേഡിയം മാത്രം - 16,000 sqft
* കളിയിടം - 6,570 sqft
* പരിശീലന സ്ഥലം - 2,680 sqft

## അവലംബം


വർഗ്ഗം:കൊല്ലം ജില്ലയിലെ സ്റ്റേഡിയങ്ങൾ
അക്യു അഡ്വാൻടേജ് സാൽമൺ

ജനിതക മാറ്റങ്ങൾ വരുത്തിയ സാൽമൺ മത്സ്യമാണ്  **അക്യു അഡ്വാൻടേജ് സാൽമൺ**. കനേഡിയൻ കമ്പനി ആയ അക്വബൌൺടിയിലെ ശാസ്ത്രജ്ഞൻമാരാണ് ഈ മത്സ്യഇനത്തെ വികസിപ്പിച്ചെടുത്തത്. അറ്റ്‌ലാന്റിക് സാൽമൺ മത്സ്യത്തിന്റെ ഡി.എൻ.എയിൽ കിങ്ങ് സാൽമൺ മത്സ്യത്തിന്റെ വളർച്ചാ ഹോർമോൺ കൂടാതെ ഈൽ പോലെയുള്ള പൌട്ട് മത്സ്യത്തിന്റെ ജനിതക ഘടകങ്ങളും ചേർത്താണ് അക്യു അഡ്വാൻടേജ് സാൽമൺ മത്സ്യത്തെ വികസിപ്പിച്ചെടുത്തത്.

## സവിശേഷതകൾ
ജനിതക മാറ്റങ്ങൾ വരുത്തിയതുമൂലം ലഭിച്ച   വളർച്ചാ ഹോർമോൺ കാരണം ഇവ വളരെ ചുരുങ്ങിയ കാലം കൊണ്ട് തന്നെ പൂർണ്ണ വളർച്ച പ്രാപിക്കുന്നു. ഭക്ഷ്യക്ഷാമം പരിഹരിക്കാൻ ഇത്തരം മത്സ്യങ്ങൾക്ക് കഴിയും എന്ന് അക്വബൌൺടി കമ്പനി അവകാശപ്പെടുന്നു.

## പാരിസ്ഥിതിക പ്രശനങ്ങൾ
പാരിസ്ഥിതിക നിയമങ്ങൾ ലംഘിച്ചതിനു അക്വബൌൺടി കമ്പനിയുടെ മേൽ കനേഡിയൻ സർക്കാർ പിഴ ചുമത്തിയിട്ടുണ്ട്. ജനിതക വ്യതിയാനം സംഭവിച്ച മത്സ്യങ്ങൾ  പ്രകൃതിയുടെ സന്തുലിതാവസ്ഥ തകരാറിലാക്കും എന്ന് വിമർശകർ ഭയക്കുന്നു. ഇതുവരെ ഈ മത്സ്യത്തെ ഭക്ഷണം ആക്കുന്നതിനു FDA അനുമതി നൽകിയിട്ടില്ല.

## അവലംബം
 
* നാഷണൽ ജ്യോഗ്രഫിക് മാസിക , ജനുവരി 2015 - A First for Fish - പേജ് 16

വർഗ്ഗം:ജൈവസാങ്കേതികവിദ്യ
വർഗ്ഗം:മത്സ്യങ്ങൾ
വാൻഗാർഡ് 1

സൗരോർജ്ജം ഉപയോഗിച്ച് പ്രവർത്തിക്കുന്ന ലോകത്തിലെ ആദ്യ കൃത്രിമ ഉപഗ്രഹം ആണ്  **വാൻഗാർഡ് 1**(Vanguard 1) .  യു.എസ്.എ, മാർച്ച്  17, 1958 നാണ് ഈ ഉപഗ്രഹം വിക്ഷേപിച്ചത്. 1964 ൽ ഇതുമായുള്ള വിനിമയബന്ധങ്ങൾ നിലച്ചു എങ്കിലും ,അന്തരീക്ഷത്തിലെ ഏറ്റവും പഴയ ഉപഗ്രഹം എന്ന നിലയിൽ ഇത് ഇന്നും നിലനിൽക്കുന്നു. ആ സമയത്തെ റഷ്യൻ പ്രധാനമന്ത്രി ആയിരുന്ന നികിത ക്രൂഷ്ചെവ്‌ ഇതിനെ "The grapefruit satellite" എന്നായിരുന്നു വിളിച്ചിരുന്നത്.

## അവലംബം

* നാഷണൽ ജ്യോഗ്രഫിക് മാസിക , ജനുവരി 2015 പേജ് 16

വർഗ്ഗം:കൃത്രിമോപഗ്രഹങ്ങൾ
മുനിസുവ്രതൻ

ഇരുപതാമത്തെ ജൈനതീർത്ഥങ്കരനാണ് **മുനിസുവ്രതൻ** (ഹിന്ദി:**मुनिसुव्रत जी**). ഹരിവംശത്തിലെ മഹാരാജാവ് സുമിത്രന്റെയും മഹാറാണി പത്മാവതിയുടെയും പുത്രനാനായാണ് മുനിസുവ്രതൻ ജനിച്ചത്. 
ശ്രാവണമാസത്തിലെ ശുക്ലപക്ഷത്തിൽ 15-ആം ദിനമായിരുന്നു ജനനം. മിഥിലയാണ് ഇദ്ദേഹത്തിന്റെ ജനനസ്ഥലം.

## അവലംബം


വർഗ്ഗം:തീർത്ഥങ്കരന്മാർ
ഗോങ്ബുസോറസ്

ഓർണിതിശ്ച്യൻ എന്ന വിഭാഗത്തിലെ പെട്ട ചെറിയ ഒരു ദിനോസർ ആണ് **ഗോങ്ബുസോറസ്** . അന്ത്യ ജുറാസ്സിക് കാലത്ത് ജീവിച്ചിരുന്ന ഇവയുടെ ഫോസ്സിൽ ചൈനയിൽ നിന്നും ആണ് കിട്ടിയത്. പല്ലുക്കളും കാലിന്റെ അസ്ഥിയും ആണ് കിട്ടിയിടുള്ള പ്രധാന ഭാഗങ്ങൾ . പല്ലുക്കളുടെ പഠനത്തിൽ നിന്നും ഇവ സസ്യഭോജി ആയിരിക്കാൻ ആണ് സാധ്യത എന്ന് കരുതുന്നു. 

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
ബ്രിസ്ബെൻ ക്രിക്കറ്റ് ഗ്രൗണ്ട്

ബ്രിസ്ബെനിലെ വൂളൊൺഗാബയിലുളള ഒരു ക്രിക്കറ്റ് സ്റ്റേഡിയമാണ് ഗാബ എന്നറിയപ്പെടുന്ന  **ബ്രിസ്ബെൻ ക്രിക്കറ്റ് ഗ്രൗണ്ട്**.ഏകദേശം 42,000 പേർക്ക് ഒരേസമയം ഗാബയിലിരുന്ന് മൽസരങ്ങൾ വീക്ഷിക്കാൻ കഴിയും. 2015 ക്രിക്കറ്റ് ലോകകപ്പിനു ബ്രിസ്ബെൻ ക്രിക്കറ്റ് ഗ്രൗണ്ട്  വേദിയായിട്ടുണ്ട്. ബിഗ് ബാഷ് ലീഗിൽ ബ്രിസ്ബെൻ ഹീറ്റ് ടീമിന്റെ ഹോം ഗ്രൗണ്ടാണ് ഗാബ.

## അവലംബം

* History of the Gabba 
* Overview of Information about the Gabba 
* Brisbane Lions information

## പുറത്തേക്കുള്ള കണ്ണികൾ

*
* Brisbane Cricket Ground – Queensland Government Legislation Act, 1993 (.pdf file)
* Brisbane Cricket Ground – Statistical Overview (Test Cricket) – HowSTAT! Grounds Statistics
* Brisbane Cricket Ground Redevelopment, Brisbane, QLD 
 

* Satellite photo of The Gabba
* The Brisbane Lions – an Overview 
* Brisbane Lions information
*World Stadiums 

വർഗ്ഗം:ക്രിക്കറ്റ് സ്റ്റേഡിയങ്ങൾ
വർഗ്ഗം:2015 ക്രിക്കറ്റ് ലോകകപ്പ് വേദികൾ
വർഗ്ഗം:ഓസ്ട്രേലിയയിലെ ക്രിക്കറ്റ് സ്റ്റേഡിയങ്ങൾ
നമിനാഥൻ

ഇരുപത്തൊന്നാമത്തെ ജൈനതീർത്ഥങ്കരനാണ് **നമിനാഥൻ** (ഹിന്ദി:**नमिनाथ जी**). ഇക്ഷ്വാകുവംശത്തിലെ മഹാരാജാവ് വിജയന്റെയും മഹാറാണി വിപ്രയുടെയും പുത്രനാനായാണ് നമിനാഥൻ ജനിച്ചത്. ശ്രാവണമാസത്തിലെ കൃഷ്ണപക്ഷത്തിൽ 8-ആം ദിനമായിരുന്നു ജനനം. മിഥിലയാണ് ഇദ്ദേഹത്തിന്റെ ജനനസ്ഥലം. 

## അവലംബം


വർഗ്ഗം:തീർത്ഥങ്കരന്മാർ
നേമിനാഥൻ

ഇരുപത്തിരണ്ടാമത്തെ ജൈനതീർത്ഥങ്കരനാണ് **നേമിനാഥൻ**  (ഹിന്ദി: **नेमिनाथ**). ഹരിവംശത്തിലെ മഹാരാജാവ് സമുദ്രവിജയന്റെയും മഹാറാണി ശിവാദേവിയുടെയും പുത്രനായാണ് നേമിനാഥൻ ജനിച്ചത്. ശ്രാവണമാസത്തിലെ ശുക്ലപക്ഷത്തിൽ 5-ആം ദിനമായിരുന്നു ജനനം. സൗരിപുരമാണ് ഇദ്ദേഹത്തിന്റെ ജനനസ്ഥലം.

## അവലംബം


വർഗ്ഗം:തീർത്ഥങ്കരന്മാർ
സേവാഗ്രാം ഗ്രാമകേന്ദ്രം

താഴേതട്ടിലെ വികസനം, എല്ലാവരുടെയും ക്ഷേമം, ഗ്രാമസ്വരാജ്‌ തുടങ്ങിയ ഗാന്ധിയൻ സങ്കല്‌പങ്ങൾ അക്ഷരാർഥത്തിൽ യാഥാർഥ്യമാക്കുന്നതിനാണ്‌ വാർധയിലെ ഗാന്ധി ആശ്രമത്തിലെ ഗ്രാമപഠന പരിശീലന സേവനകേന്ദ്രമായ സേവാഗ്രാമിന്റെ പേരിൽ കേരളത്തിലെ തദ്ദേശസ്വയംഭരണ സ്‌ഥാപനങ്ങളിലെ എല്ലാ വാർഡുകളിലും സേവാഗ്രാം ഗ്രാമകേന്ദ്രങ്ങൾ (വാർഡ്‌കേന്ദ്രം) തുടങ്ങാൻ 2014 ജൂൺ മാസത്തിൽ കേരളസർക്കാർ ഉത്തരവായി.  2015 ജനുവരി 26-ന് മുൻപ് എല്ലാ വാർഡുകളിലും സേവാഗ്രാം ഗ്രാമകേന്ദ്രങ്ങൾ തുടങ്ങണമെന്നാണ് സർക്കാർ ഉത്തരവിൽ.

## ലക്ഷ്യം
ഓരോ ഗ്രാമപഞ്ചായത്ത് വാർഡുകളിലും സ്ഥാപിക്കുന്ന സേവാഗ്രാം ഗ്രാമകേന്ദ്രം ഗ്രാമസഭയുടെ ആസ്ഥാനമെന്ന നിലയിൽ വാർഡിൽ നടക്കുന്ന ഭരണ, വികസന, ക്ഷേമ, സേവന, സാംസ്കാരിക, സാമൂഹ്യ പ്രവർത്തനങ്ങൾ കൂട്ടായ ചർച്ചചെയ്യുന്നതിനും വിലയിരുത്തുന്നതിനും ക്രോഡീകരിക്കുന്നതിനും മോണിറ്റർ ചെയ്യുന്നതിനും അവ നടപ്പിലാക്കാൻ വാർഡ് വികസന സമിതിയെ സഹായിക്കുന്നതിനും വേണ്ടിയുള്ള വികേന്ദ്രീകരണ ഭരണ-സേവന കേന്ദ്രമായാണ് വിഭാവനം ചെയ്യപ്പെട്ടിരിക്കുന്നത്. വാർഡ് വികസന സമിതി കൂടാതെ കുടുംബശ്രീ എ.ഡി.എസ്, ജാഗ്രതാസമിതി, ആരോഗ്യശുചിത്വ സമിതി, പെയിൻ ആൻറ് പാലിയേറ്റീവ് കെയർ തുടങ്ങി പഞ്ചായത്തിന് കീഴിലുള്ള എല്ലാ വാർഡ്തല/ പ്രാദേശിക ജനകീയ സമിതികളുടെ ആസ്ഥാനമായിരിക്കും ഗ്രാമകേന്ദ്രം. വാർഡിലെ വികസനക്ഷേമ പ്രവർത്തനങ്ങൾ നിരീക്ഷിക്കുകയും ഏകോപിപ്പിക്കുകയും ചെയ്യുന്നതോടൊപ്പം വിവിധ സേവനങ്ങളുടെ എക്സ്റ്റൻഷൻ കേന്ദ്രവുമായും ഇത് പ്രവർത്തിക്കും. ഫീൽഡുതല ഉദ്യോഗസ്ഥരായ കൃഷി അസിസ്റ്റൻറ്, ഹെൽത്ത് ഇൻസ്പെക്ടർ, പബ്ലിക് ഹെൽത്ത് നഴ്സ്, ഗ്രാമസേവകൻ, ഐ.സി.ഡി.എസ് സൂപ്പർവൈസർ, സാക്ഷരാ പ്രേരക്, എസ്.സി/ എസ്.ടി പ്രമോട്ടർ, ഫിഷറീസ് ഇൻസ്പെക്ടർ, ലൈവ് സ്റ്റോക്ക് ഇൻസ്പെക്ടർ എന്നിവരുടെ വാർഡ് തല പ്രവർത്തന കേന്ദ്രമായിരിക്കണം ഗ്രാമകേന്ദ്രം. ചുരുക്കത്തിൽ പഞ്ചായത്തിൻറെ വാർഡുതല ഇൻഫർമേഷൻ സെൻററും ജനസേവന കേന്ദ്രവും ആയി മാറണം.

## കെട്ടിടവും പ്രവർത്തനസമയവും
വാർഡിൽ പ്രവർത്തിക്കുന്ന പഞ്ചായത്തിൻറെ നിയന്ത്രണത്തിലുള്ള കെട്ടിടങ്ങൾ (അംഗൻവാടി, ഫാമിലി വെൽഫയർ സെൻറർ, കമ്മ്യൂണിറ്റി ഹാൾ, മറ്റു ഘടകസ്ഥാപനങ്ങൾ) ഇവയിലേതെങ്കിലും ഗ്രാമ കേന്ദ്രത്തിൻറെ ഓഫീസ് ആയി ഉപയോഗിക്കാവുന്നതാണ്. ഇങ്ങനെയുള്ള യാതൊരു സൌകര്യവും ലഭ്യമല്ലാത്ത വാർഡുകളിൽ 25 ച. മീറ്റർ തറ വിസ്തീർണ്ണമുള്ള എൽ.എസ്‌., ജി.ഡി.എൻജിനിയർ നിശ്‌ചയിക്കുന്ന വാടകയ്‌ക്ക് കെട്ടിടം ഉപയോഗിക്കാം. പ്രവർത്തനങ്ങൾക്ക്‌ തനതുഫണ്ട്‌ വികസനഫണ്ടിൽനിന്ന്‌ 50,000 രൂപ വകകൊള്ളിക്കേണ്ടതുമാണ്. 

## പ്രവർത്തനസമയം
ആഴ്ചയിൽ 5 ദിവസം ഉച്ചക്ക് ശേഷം 3 മുതൽ 7 മണി വരെയാണ് പ്രവർത്തന സമയം. സന്നദ്ധപ്രവർത്തനത്തിലൂടെയാണ് കേന്ദ്രം പ്രവർത്തിപ്പിക്കേണ്ടത്. മുഖ്യപ്രവർത്തന ചുമതല വാർഡ് മെന്പർക്കാണ്. അദ്ദേഹത്തെ സഹായിക്കാൻ പഞ്ചായത്തിന് കീഴിലുള്ള ഒരു ഉദ്യോഗസ്ഥനെ ഭരണസമിതി നിശ്ചയിച്ചുനൽകും. 

## ഗ്രാമകേന്ദ്രത്തിൽ ലഭ്യമാക്കേണ്ടവ
ഗ്രാമസഭ വാർത്താബോർഡ്, പൊതു നോട്ടീസ് ബോർഡ് എന്നിവ അവിടെ ഉണ്ടായിരിക്കണം. പഞ്ചായത്തിൻറെ പൌരാവകാശ രേഖ, വാർഡുതല സ്ഥിതിവിവരങ്ങൾ, മാപ്പുകൾ, പഞ്ചായത്തു തീരുമാനങ്ങൾ, ഉത്തരവുകൾ, വിജ്ഞാപനങ്ങൾ, വാർഡുതല ഗുണഭോക്തൃ പട്ടികകൾ, ക്ഷേമപെൻഷൻ ഗുണഭോക്താക്കളുടെ ലിസ്റ്റ്, ബി.പി.എൽ ലിസ്റ്റ് മുതലായവ അവിടെ ലഭ്യമായിരിക്കണം.

## പരിശീലനം
കേരള ഇൻസ്‌റ്റിറ്റ്യൂട്ട്‌ ഓഫ്‌ ലോക്കൽ അഡ്‌മിനിസ്‌ട്രേഷൻ (കില) നേതൃത്വത്തിൽ തദ്ദേശസ്വയംഭരണ സ്‌ഥാപനങ്ങളിലെ അംഗങ്ങൾക്കും ഉദ്യോഗസ്‌ഥർക്കും സന്നദ്ധ പ്രവർത്തകർക്കും സേവാഗ്രാം ഗ്രാമകേന്ദ്രവുമായി ബദ്ധപ്പെട്ട് പരിശീലനം കൊടുക്കുന്നുണ്ട് 

## അവലംബം

വർഗ്ഗം:കേരളത്തിലെ തദ്ദേശ ഭരണം
ചിന്മയ വിദ്യാലയ കണ്ണൂർ

കണ്ണൂരിലെ ഒരു സീനിയർ സെക്കന്ററി സ്കൂളാണ് **ചിന്മയ വിദ്യാലയ, കണ്ണൂർ** . കണ്ണൂരിൽ രണ്ടു സ്ഥാപനങ്ങളിലായിട്ടാണ് ഈ വിദ്യാലയം പ്രവർത്തിക്കുന്നത്.

## ഉത്ഭവം
3 ഫെബ്രുവരി 1977ൽ എച്ച്. എച്ച്. സ്വാമി ചിന്മയാനന്ദയാണ് ചിന്മയ വിദ്യാലയ കണ്ണുരിൻറെ തറക്കല്ല് സ്ഥാപിച്ചത് .1989ൽ സി.ബി.എസ്.ഇ, ന്യൂ ഡൽഹിയുടെ അംഗീകാരത്തോടെ ഒരു സെക്കന്ററി ഹൈ സ്കൂളായി മാറി. ഓഗസ്റ്റ്‌ 1989ൽ സീനിയർ സെക്കന്ററി ആവുകയും ചെയ്തു.

## ചിന്മയ  ബാലഭവൻ
ചിന്മയ വിദ്യാലയയുടെ ഒരു ഭാഗം ആണ് ചിന്മയ ബാലഭവൻ. കണ്ണുരിൻറെ ഒത്ത നടുക്കയിട്ടാണ് ചിന്മയ ബാലഭവൻ സ്ഥിതി ചെയ്യുന്നത്. ഇവിടെ ഒന്ന് മുതൽ അഞ്ചാം ക്ലാസ്സ്‌ വരെയുള്ള കുട്ടികളെയാണ് പഠിപ്പിക്കുന്നത്‌. ഇവിടെ എൽ.കെ.ജിയും യു.കെ.ജിയും പഠിപ്പിക്കുന്നുണ്ട്.

## ചിന്മയ വിദ്യാലയ, ഗോവിന്ദഗിരി
ഈ ക്യാമ്പസ്‌  സ്ഥിതി ചെയ്യുന്നത് കണ്ണൂരിലെ ചാല എന്ന സ്ഥലത്താണ്. ഒന്നാം ക്ലാസ്സ്‌ മുതൽ പന്ത്രണ്ട് വരെ ഗോവിന്ദഗിരിയിൽ പഠിപ്പിക്കുന്നുണ്ട്. 12 ഏക്കർ ഉള്ള ഈ ക്യാമ്പസ്‌ കേരളത്തിലെ വലിയ സ്കൂളുകളിൽ ഒന്നാണ്. അതിർത്തി പ്രശ്നങ്ങൾ കാരണം പഠിക്കാൻ കഴിയാത്ത കാർഗിലിൽ നിന്നും ലഡാഖിൽ നിന്നുമുള്ള 10 കുട്ടികളെ ഇവിടെ പഠിപ്പിക്കുന്നുണ്ട്.

## പൂർവവിദ്യാർഥികൾ
പ്രമുഖ സിനിമാനടി മഞ്ജു വാര്യർ ചിന്മയ വിദ്യാലയ കണ്ണൂരിലാണ് പഠിച്ചത്.

## അവലംബം

* http://164.100.50.30/SchoolDir/appview_dir.asp?affno=930028 
* http://www.chinmayakannur.ac.in/
* http://www.sahodayank.org/chinmayakannur.htm 
* http://www.zonkerala.com/Chinmaya-Vidyalaya-Kannur-1611.html
മാതൊരുഭാഗൻ

തമിഴ്നാട്ടിലെ നാമക്കലിനടുത്തുള്ള തിരുച്ചെങ്കോട് അർധനാരീശ്വര ക്ഷേത്രത്തിന്റെ പശ്ചാത്തലത്തിൽ പെരുമാൾ മുരുകൻ എഴുതിയ നോവലാണ് 'മാതൊരുഭാഗൻ'.  ജാതി സംഘടനകളുടെ പ്രതിഷേധത്തെത്തുടർന്ന് നോവൽ വിപണിയിൽ നിന്ന് പിൻ വലിക്കുകയും മുരുകൻ എഴുത്ത് നിർത്തുന്നതായി ഫേസ്ബുക്കിൽ കുറിപ്പിടുകയും ചെയ്തു. 

## പ്രമേയം
നൂറു കൊല്ലങ്ങൾക്കുമുമ്പുള്ള കാലഘട്ടത്തിലാണ് നോവലിലെ സംഭവങ്ങൾ നടക്കുന്നത്. കുഞ്ഞുങ്ങളില്ലാത്ത സ്ത്രീകൾ വീട്ടുകാരുടെ സമ്മതത്തോടെ ക്ഷേത്രത്തിലെ മുഖ്യ ഉത്സവരാത്രിയിൽ ഇഷ്ടപ്പെട്ട ഒരു പുരുഷന്റെകൂടെ ശയിക്കുകയും അങ്ങനെ കുഞ്ഞുങ്ങൾ ഉണ്ടാവുകയും ചെയ്യുന്ന ആചാരം പഴയകാലത്ത് ഇവിടെയുണ്ടായിരുന്നെന്നാണ് പറയപ്പെടുന്നത്. ഇത്തരം കുഞ്ഞുങ്ങൾ സാമി കൊടുത്ത പിള്ളെ എന്ന പേരിലാണറിയപ്പെടുക.  
മുരുകന്റെ നോവലിലെ നായിക 'പൊന്ന'യ്ക്ക് കുഞ്ഞുങ്ങളില്ല. ഭർത്താവ് കാളിക്ക് താത്പര്യമില്ലെങ്കിലും ഒടുവിൽ വൈകാശി വിശാഖം രഥോത്സവത്തിന്റെ അന്ന് പരപുരുഷനെ പ്രാപിക്കുന്ന അനുഷ്ഠാനത്തിൽ പങ്കെടുക്കാൻ പൊന്ന പോവുന്നതാണ് മുരുകന്റെ നോവലിലെ പ്രമേയം.

## വിവാദങ്ങൾ
2010-ലാണ് തമിഴിലെ പ്രമുഖ പ്രസാധകരായ കാലച്ചുവട് ഈ നോവൽ പ്രസിദ്ധീകരിച്ചത്. 2014 ഡിസംബറിൽ ഇതിന്റെ ആംഗലേയ പരിഭാഷ പെൻഗ്വിൻ ബുക്ക്സ് വൺ പാർട്ട് വുമൺ എന്ന പേരിൽ പുറത്തിറക്കി. ഇതിനെ തുടർന്ന് നാമക്കൽ ജില്ലയിൽ ഹിന്ദുസംഘടനകൾ ഈ പുസ്തകത്തിനെതിരേ രംഗത്തിറങ്ങി. പിന്നീട് തമിഴ്നാട്ടിലെ പല ഭാഗങ്ങളിലും പ്രതിഷേധങ്ങളുണ്ടായി. പുസ്തകത്തിന്റെ പ്രതികൾ കത്തിക്കുകയും ഭീഷണിയെത്തുടർന്ന്, പെരുമാൾ മുരുകന് കുടുംബസമേതം നാടുവിടേണ്ടിയും വന്നു. നാമക്കൽ ജില്ലാ റവന്യു ഓഫീസറുടെ അധ്യക്ഷതയിൽ ചേർന്ന ഒത്തുതീർപ്പ് യോഗത്തിൽ ഹിന്ദു സംഘടനകളുടെ പ്രതിനിധികളും പെരുമാൾ മുരുകനും തമ്മിൽ ഒത്തുതീർപ്പിലെത്തി. നോവലിലെ വിവാദഭാഗങ്ങൾ നീക്കം ചെയ്യാമെന്നും വിപണിയിൽ ബാക്കിയുള്ള കോപ്പികൾ പിൻവലിക്കാമെന്നും നിരുപാധികം മാപ്പു പറയാമെന്നും മുരുകൻ സമ്മതിച്ചതിനെത്തുടർന്ന് ഹിന്ദു സംഘടനകൾ പ്രതിഷേധം പിൻവലിക്കാൻ തയ്യാറായി. ഇതിനു പിന്നാലെ  താൻ എഴുത്തു നിർത്തുകയാണെന്ന് മുരുകൻ പ്രഖ്യാപിച്ചു.

## വിവർത്തനം
2013-ൽ പെൻഗ്വിൻ 'വൺ പാർട്ട് വുമൺ' എന്ന പേരിൽ ഇതിന്റെ ഇംഗ്ലൂഷ് പരിഭാഷ പുറത്തിറക്കി. 
## അവലംബങ്ങൾ

## പുറം കണ്ണികൾ
*Silencing a sensitive writer
*In defence of the chronicler of Kongu

വർഗ്ഗം:തമിഴ് നോവലുകൾ
വർഗ്ഗം:ആവിഷ്കാര സ്വാതന്ത്ര്യം
മക്ലീൻ പാർക്ക്

ന്യൂസിലൻഡിലെ നേപ്പിയറിലുള്ള ഒരു സ്പോർട്സ് സ്റ്റേഡിയമാണ് **മക്ലീൻ പാർക്ക്** . റഗ്ബി, ക്രിക്കറ്റ് മൽസരങ്ങൾ പ്രധാനമായും നടക്കാറുള്ള മക്ലീൻ പാർക്ക് ലോകത്തിലെ ഏറ്റവും കിഴക്കായി  സ്ഥിതി  ചെയ്യുന്ന ടെസ്റ്റ് ക്രിക്കറ്റ് മൈതാനമാണ്.ക്രിക്കറ്റിൽ ബാറ്റിങിനെ വളരെയധികം പിന്തുണയ്ക്കുന്ന പിച്ചാണ് മക്ലീൻ പാർക്കിലേത്.ശാന്തസമുദ്രത്തിന്റെ തീരത്ത് നിലകൊള്ളുന്ന മക്ലീൻ പാർക്ക് 1987 ലും 2011ലും റഗ്ബി ലോകകപ്പിനും 1992 ൽ  1992 ക്രിക്കറ്റ് ലോകകപ്പിനും 2015 ക്രിക്കറ്റ് ലോകകപ്പിനും  മക്ലീൻ പാർക്ക് ആതിഥേയത്വം വഹിച്ചിട്ടുണ്ട്.
## അവലംബം

## പുറത്തേക്കുള്ള കണ്ണികൾ
*Cricinfo Link
*Ground Statistics

വർഗ്ഗം:ന്യൂസീലൻഡിലെ ക്രിക്കറ്റ് സ്റ്റേഡിയങ്ങൾ
വർഗ്ഗം:2015 ക്രിക്കറ്റ് ലോകകപ്പ് വേദികൾ
ഗൂങ്ഷിയാൻഓസോറസ്

സോറാപോഡ്  എന്ന കുടുംബത്തിൽപ്പെട്ട ദിനോസറാണ് **ഗൂങ്ഷിയാൻഓസോറസ്**. ഇവ തുടക്ക ജുറാസ്സിക് കാലത്താണ് ജീവിച്ചിരുന്നത്. ചൈനയിൽ നിന്നുമാണ് ഇവയുടെ ഫോസ്സിൽ കണ്ടു കിട്ടിയിട്ടുള്ളത്.

## ഫോസ്സിൽ
പൂർണ്ണമല്ലാത്ത നാല് ഫോസ്സിൽ മാത്രമേ ഇത് വരെ കിട്ടിയിട്ടുള്ളൂ. ഇവയുടെ ഏകദേശ നീളം 46 അടി ആണ്.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:സോറാപോഡുകൾ
ശ്രീ ലങ്കാ മാതാ

ദക്ഷിണേഷ്യൻ രാജ്യമായ ശ്രീലങ്കയുടെ ദേശീയ ഗാനമാണ് ***ശ്രീ ലങ്കാ മാതാ***.  1940-ൽ പ്രശസ്ത സിംഹളാ കവിയായ ആനന്ദ് സമരക്കോൻ ആണ് ഈ ഗാനം ചിട്ടപെടുത്തിയത്. 1951 നവംബർ 22നാണ് ഇതിന്റെ ദേശീയഗാനമായി അംഗീകരിച്ചത്. ബ്രിട്ടണിൽ നിന്നും സ്വാതന്ത്ര്യം ലഭിക്കുന്നതിനും മുൻപേതന്നെ ഈ ഗാനം ശ്രീലങ്കയിൽ വളരെ പ്രശസ്തമായിരുന്നു.

## ''ശ്രീ ലങ്കാ മാതാ....''

## ട്രാൻസ്ലേഷൻ
തമിഴിലേക്ക് മൊഴിമാറ്റം ചെയ്യപ്പെട്ട ഈ ഗാനം "ശ്രീലങ്കാ തായേ" എന്നു ആരംഭിക്കുന്നു.

## അവലംബം

വർഗ്ഗം:ദേശീയ ഗാനങ്ങൾ
വർഗ്ഗം:ശ്രീലങ്ക
അന്തിക്കാട് കാർത്ത്യായനി ക്ഷേത്രം

കേരളത്തിലെ തൃശൂർ ജില്ലയിലെ അന്തിക്കാട് ഗ്രാമപഞ്ചായത്തിൽ സ്ഥിതി ചെയ്യുന്ന ദുർഗ്ഗാ ക്ഷേത്രമാണ് **അന്തിക്കാട് കാർത്ത്യായനി ക്ഷേത്രം**. ഇവിടുത്തെ പ്രധാന മൂർത്തി കാർത്ത്യായനിയാണ്. പരശുരാമൻ പ്രതിഷ്ഠ നടത്തി എന്നു വിശ്വസിക്കുന്ന നൂറ്റിയെട്ട് ദുർഗ്ഗാലയങ്ങളിൽ ഒന്നാണ് ഈ ക്ഷേത്രം. പടിഞ്ഞാറോട്ട് ദർശനമായിട്ടുള്ള ഈക്ഷേത്രത്തിൽ മൂന്ന് നേരം പൂജയുണ്ട്. അയ്യപ്പൻ, ഗണപതി, ശിവൻ എന്നീ ദേവന്മാരാണ് ഉപദേവതകളായി പ്രതിഷ്ഠിച്ചിരിക്കുന്നത്. പഴങ്ങാം പറമ്പ് ഇല്ലകാരാണ് ഇവിടത്തെ താന്ത്രികവിധി നടത്തുന്നത്. കാർത്ത്യായനിയെ പുളിയന്തറഇളയത് മൂകാംബികയിൽ നിന്നും കൊണ്ടുവന്നതാണെന്നാണ് ഐതിഹ്യം. ഈ ക്ഷേത്രം ഇപ്പോൾ കൊച്ചിൻ ദേവസ്വം ബോർഡിന്റെ നിയന്ത്രണത്തിലാണ്.

## അവലംബം

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ
വർഗ്ഗം:കേരളത്തിലെ ദുർഗ്ഗാക്ഷേത്രങ്ങൾ